ئه‌زمونه‌کانی حزب له سه‌رتاسه‌ری جیهاندا ئه‌وه دووپات ده‌که‌نه‌وه گه‌ر حزب له لێواری مه‌رگیشدا بێت ده‌توانێ خۆی هه‌ڵسێنێته‌وه، به‌مه‌رجێک ئیراده‌ی هه‌بێ ئه‌وه‌ش به ده‌رچوون نابێت له حزبه‌که به ناوێکی ترو به هه‌مان عه‌قڵییه‌ته‌وه شتێکی نوێ دا‌مه‌زرێنێ؛ به‌ڵکو له‌ناوه‌وه ده‌کرێت. بۆ نموونه حزبی شۆڕشگێران له مه‌کسیک که بۆماوه‌ی 71 ساڵ ووڵاتی به‌ڕێوه برد ، به‌ڵام له ساڵی 2000 بانگه‌شه‌ی ئه‌وه‌یان بۆ کرد که چیتر ناتواێت هه‌ستێته‌وه به‌ڵام له 2012 واته پاش دوو خولی هه‌ڵبژاردن توانی ده‌سه‌ڵات بگرێته‌وه، ئه‌وه‌ش به بوونی به‌رنامه‌و ئیراده‌ی به‌هێزی کادران ده‌بێت، بۆیه بۆ یه‌کێتی و هه‌ر حزبێکی تر ئاسانه گه‌ر ئیراده‌و پلان و به‌رنامه هه‌بێت. ئه‌وه‌ش به هه‌موان ده‌کرێت.\n3.6. کۆنگره‌ی گۆڕانکاری و نوێبونه‌وه ته‌نها په‌یوه‌ست نییه به‌و گۆڕانکارییانه‌ی له‌ناو کۆنگره‌دا ده‌کرێت ؛ به‌ڵکو پێش و پاش کۆنگره‌ش ده‌بنه ته‌واوکاری ئه‌رێنی. بۆیه ئه‌وه‌ی پێویسته پێش کۆنگره ئه‌نجام بدرێت ئه‌ندامانی سه‌رکردایه‌تی و مه‌کته‌بی سیاسی و بڕیارده‌ره‌کانی ناو یه‌کێتی له‌ناو خودی خۆیاندا باوه‌ڕو ئیراده‌ی ئاشته‌واییان هه‌بێت ، ئیراده‌ی ده‌ستاوده‌ستکردنی ده‌سه‌ڵات به به‌رژه‌وه‌ندی حزبه‌که بزانن، به‌دوور له ته‌وافق و ته‌که‌تول وه‌ک ئه‌ندامێکی کۆنگره بچنه ناو کۆنگره‌وه و وه‌ک که‌سانی خاوه‌ن ئه‌زمونی چه‌ندین ساڵه هه‌بن و رێخۆشکه‌ر بن تا به ئازادی و دیالۆک و گفتوگۆ کادری شیاو هه‌ڵبژێرێت. تا کۆنگره کۆپییه‌ک نه‌بێته‌وه له کۆنگره‌کانی یه‌که‌م و دووه‌م و سێیه‌م که ته‌زکیه و چه‌پڵه و لیست و ته‌که‌تولات و پشتگیریکردن بووه به به‌شێک بۆ به‌ڕێکردنی کۆنگره‌کان. ئه‌مه به‌شێکی په‌یوه‌ندیداره به ئه‌ندامانی سه‌رکردایه‌تییه‌وه، به‌ڵام به‌شه‌که‌ی تری په‌یوه‌سته به کادرانی یه‌کێتی و به‌تایبه‌ت ئه‌ندامانی کۆنگره که پێویسته له‌به‌ر به‌رژه‌وه‌ندی شه‌خسی خۆیان و پاراستن و سه‌رکه‌وتنی ته‌که‌توله‌که‌ی یارمه‌تیده‌ر نه‌بن له گۆڕینی ئاڕاسته‌ی گۆڕانکاری روه‌و خراپتر. خه‌میان خه‌می گشتی بێ له پاراستنی به‌رژه‌وه‌ندییه گشتی و ئامانجه باڵاکانی یه‌کێتیدا، بۆیه به‌رپرسیارێتی گه‌وره ده‌که‌وێته ئه‌ستۆیان له‌م قۆناخه‌دا که به هۆشمه‌ندانه بڕیار بده‌ن کێ ئه‌که‌نه نوێنه‌ر و چۆن رۆڵیان ده‌بێ له به‌رنامه‌و په‌یڕه‌و پرۆگرامدا به‌وه‌ی به‌شێوه‌یه‌کی بابه‌تی و فکریش گشتگیرانه ئینتمایان بۆ حزب بێت؛ نه‌ک سه‌رکرده. بۆ په‌یڕه‌و پرۆگرام بێت؛ نه‌ک به‌رپرسێک یان ته‌که‌تولێکی دیاریکراو، بۆیه بۆ نوێبونه‌وه‌و هه‌ستانه‌وه‌ی یه‌کێتی به‌رپرسیارێتیه‌که دابه‌ش ده‌بێت گه‌ر به‌شێکی زۆری له ئه‌ستۆی قیاده‌ی یه‌کێتیدایه بێت به‌شه‌که‌ی تری ده‌که‌وێته ئه‌ستۆی ئه‌ندامه‌کانی به‌تایبه‌ت ئه‌ندامانی کۆنگره؛ بۆیه ئه‌م کۆنگره‌یه به قۆناخێکی هه‌ستیارو و گرنگ و به‌رپرسیارانه‌دا تێده‌په‌ڕێت.\nهه‌موو ئه‌و خاڵانه‌ی باسکران نیشانه‌ی ده‌رکه‌وتنی قه‌یرانه که به‌داخه‌وه له‌ئێستادا له‌ناو یه‌کێتیدا بوونی هه‌یه و ئه‌مه‌شه که له‌ناو پرۆژه‌که‌دا ئاماژه‌ی پێ کراوه که له ناخی هه‌موو کادرو دۆست و لایه‌نگرانی یه‌کیتیشدا هه‌یه و باسی لێوه ده‌کرێت لێره‌و له‌وێ و ته‌نانه‌ت هه‌موو ئه‌مانه ده‌رئه‌نجامن که پێویسته له‌سه‌ری بوه‌سترێت و باس و چاره‌سه‌ر بکرێت، چونکه په‌ی نه‌بردن به ڕاستییه‌کان و چاره‌سه‌رنه‌کردنی له‌کۆتاییدا حزب به‌ره‌و بچووکبونه‌وه یا نه‌مان ده‌بات.\n6. له پرۆژه‌که‌دا کۆنگره‌ی گۆڕانکاری وه‌ک چاره‌سه‌رێک بۆ دۆخی ئێستای یه‌کێتی ئاماژه‌ی پێکراوه که دوور بێ له ده‌سته‌گه‌ری، ته‌وافق، رێکه‌وتن، لیست و لیستکاری و باڵ باڵێن و بگره باس له‌وه‌ش کراوه که گۆڕانکاری به قیاده‌ی ئێستای یه‌کێتی ناکرێت، به‌ڕای من راسته کۆنگره و ئه‌نجامدانی گرنگه و بگره دواکه‌وتووه له واده‌ی خۆی به‌پێی په‌یڕه‌و پرۆگرام، به‌ڵام ره‌چاوکردنی ئه‌م خاڵانه گرنگه بۆ سه‌رکه‌وتنی کۆنگره‌یه‌ک که نه‌ک ته‌نها گۆڕانکاری ئه‌رێنی بهێنێته کایه‌وه' بگره جۆریش بێت، بۆ نموونه ئه‌و خاڵانه‌ی پێویسته ره‌چاو بکرێ له‌وانه:\n1.6. گۆڕینی په‌یڕه‌وو پرۆگرام به‌شێوه‌یه‌کی نوێ و سه‌رده‌میانه.\n2.6. هه‌ڵسه‌نگاندنی جدی دۆخ و پێگه‌ی ئێستای یه‌کێتی؛ به‌مه‌به‌ستی ئه‌وه‌ی زیاتر بکرێته‌وه به حزبێکی جه‌ماوه‌ری، نیشتمانی و مه‌ده‌نی و دیموکراسی له ئاست ناوخۆو جیهاندا. ببێته خه‌می سه‌ره‌تایی و ئه‌وله‌ویه‌تی ئه‌ندامانی سه‌رکردایه‌تی و کادران؛ نه‌ک ته‌نها له‌وه‌دا چڕ بکرێته‌وه که سه‌رکردایه‌تی کێ ده‌بێت؟ چونکه گه‌ر وا نه‌بێت کۆنگره‌که رواڵه‌تی و شکلی ده‌بێت، نه‌ک ریشه‌یی و گۆڕانکاری ئه‌رێنی.\n5. له‌رووی زانستییه‌وه چه‌ند پێوه‌رێک هه‌ن که ئاماژه‌و نیشانه‌ن بۆ زانینی ئه‌وه‌ی بزانرێت که حزبێکی سیاسی له قه‌یراندایه له‌وانه:\n1.5. دواکه‌وتنی کۆنگره و ئه‌نجامنه‌دانی له‌واده‌ی خۆیدا.\n2.5. پابه‌ند نه‌بوون به په‌یڕه‌وپرۆگرامی حزب.\n3.5.پاشه‌کشه‌کردن له فکرو ئایدۆلۆجی و بیروباوه‌ڕو به‌هاو ئینتمابوونی کادر بۆ حزب.\n4.5. نه‌بونی چاودێری و هه‌ڵسه‌نگاندنی کادرو ئۆرگانه‌کان.\n5.5. ده‌سته‌گه‌ری و ئینتمابوون بۆ که‌س و لایه‌ن و ته‌کتولات؛ نه‌ک بۆ په‌یڕه‌وپرۆگرام و ئامانجه‌کانی حزب.\n6.5. درکاندنی نهێنییه‌کانی حزب و نه‌پاراستنی و دزه‌کردنی له‌پێناو به‌رژه‌وه‌ندی تاک و لایه‌ن.\n7.5. ته‌شه‌نه‌سه‌ندنی گه‌نده‌ڵی و نادادپه‌روه‌ری و جیاوازیکردن.\n8.5. پاوانکردن و قۆرخکردنی ده‌سه‌ڵات.\n9.5. پاشه‌کشه‌کردنی جه‌ماوه‌رو کادری دڵسۆز و پاک و نیشتمانپه‌روه‌ر.\n10.5. نه‌بوونی مه‌رجه‌عیه‌ت له‌ناو حزب.\n3. ده‌ستپێشخه‌رییه‌که هه‌نگاوێکی ئه‌رێنییه، گه‌رچی د‌ره‌نگه. خستنه‌ڕووی کێشه‌کان و واقعی ئێستای یه‌کێتی چه‌نده تاڵه ئه‌وه‌نده پێویسته که له چاره‌سه‌رکردنیدا گشت کادرانی حزبه‌که به‌ئاگاو به‌شدار بن دوور له خوێندنه‌وه‌ی ئه‌وه‌ی خاوه‌ن پرۆژه‌که کێیه و مه‌به‌ستی چییه که دیدو تێروانینی جیاواز له‌و باره‌یه‌وه ده‌خرێته ڕوو.\n4. پرۆژه‌که به‌گشتی گه‌ر بکرێت به سێ به‌شه‌وه؛ دوو به‌شی گێڕانه‌وه‌ی مێژوو و کێشه‌کانه و به‌شێکی بریتییه له چاره‌سه‌ر که خۆی له ئه‌نجامدانی کۆنگره‌ی گۆڕانکاریدا ده‌بینێته‌وه. به ڕای من باشتر بوو زیاتر تیشکی بخستایه‌ته سه‌ر شێوازو ئامرازو رێوشوێنی گونجاوی چاره‌سه‌ر بۆ چۆنێتی ئه‌نجامدانی کۆنگره به‌وه‌ی چی پێویسته بکرێت له‌پێش و پاش کۆنگره‌ش. ئه‌گه‌رچی له ئێستاشدا دره‌نگ نییه و پێویسته ده‌رگای پێشنیار له‌و باره‌یه‌وه فراوانتر بکرێ بۆ کادرانی یه‌کێتی و کار به باشترین بکرێ به‌ڕه‌چاوکردنی به‌رژه‌وه‌ندییه باڵا و گشتییه‌کانی یه‌کێتی.\n2. پرۆژه‌که شه‌فافانه ده‌ستی خستۆته سه‌ر برینه‌کانی ئێستای واقعی حزب و به‌گشتی ره‌خنه‌گرانه باس له رووه‌کانی گه‌نده‌ڵی، نادادپه‌روه‌ری، قۆرخکردن و ده‌سته‌گه‌ری ده‌کات که له ئێستادا ؛ نه‌ک ته‌نها له لایه‌ن کادرانی یه‌کێتییه‌وه روون و ئاشکرایه ؛ به‌ڵکو بۆ سه‌رجه‌م هاوڵاتیانیش؛ بۆیه به بڕوای من هه‌ندێک له‌و تێڕوانینانه‌ی پێیان وایه باسکردن له واقع وکێشه‌کانی ناو یه‌کێتی و ته‌که‌تولاته‌کان په‌یوه‌ندی و گرفته‌کان ئاڵۆزتر ده‌کات و ناکۆکییه‌کان قوڵتر ده‌کاته‌وه له‌گه‌ڵ ئه‌و تێڕوانینانه‌دا نیم ، بگره دره‌نگیشه باسکردنی که گه‌ر زووتر بوایه ره‌نگ بێ دۆخه‌که نه‌گه‌یشتایه راده‌ی ئێستا و ته‌نانه‌ت نه‌ک پرۆژه‌یه‌ک، پێویست بوو چه‌ندین ده‌نگ و پرۆژه‌ی دیکه هه‌بوایه، به‌مه‌به‌ستی چاره‌سه‌ر و گێڕانه‌وه‌ی مه‌رجه‌عیه‌ت بۆ یه‌کێتی.\nله ماوه‌ی رابردوودا؛ به‌مه‌به‌ستی گۆڕانکاری و چاکسازی، له لایه‌ن به‌ڕێز مه‌لا به‌ختیاره‌وه پرۆژه‌یه‌ک خرایه روو. تێڕوانینی هه‌مه‌لایه‌نه‌و جیاوازی لێکه‌وته‌وه و تا ئێستاش باسه‌که له‌و باره‌یه‌وه به ده‌ربڕینی جیاواز درێژه‌ی هه‌یه، که به‌گشتی یه‌کێک له ئامانجه‌کانیشی ئه‌نجامدانی کۆنگره‌یه به‌ناوی "کۆنگره‌ی گۆڕانکاری" بۆیه به دوور له ئتێڕوانین و دیدو ئامانجی خاوه‌ن پرۆژه‌که، و به‌مه‌به‌ستی ده‌ربڕینی تێڕوانینه‌کانم به پێویستم زانی له مه‌ودای گرنگێتی بابه‌ته‌که‌وه خوێندنه‌وه‌یه‌کی بابه‌تی و زانستیانه، له چه‌ند خاڵێکدا بخه‌مه‌ڕوو.\nبه بڕوای من پرۆژه‌یه‌کی هه‌مه‌لایه‌نه‌ی گشتگیره که هه‌ڵسه‌نگاندنی بۆ گشت لایه‌نه‌کانی حوکمڕانی کردوه‌و گشت بواره‌کانی له رووی کۆمه‌ڵایه‌تی، سیاسی و ئابوری وهتد خستۆته ڕوو.


وه‌فدی هاوبه‌شی هه‌رێم له‌گه‌ڵ به‌شیك له‌خه‌ڵكی خورماتوو كۆبونه‌وه\nلەچواچێوەی دیدارو کۆبونەوەکانیان وەفدی هاوبه‌شی گۆڕان و کۆمەڵ و هاوپەیمانی لەشاری بەغدا بەئامادەبونی ئارام شێخ محەمەد جێگری سەرۆکی ئەنجومەنی نوێنەرانی عێراق لەگەڵ ژمارەیەک کەسایەتی قەزای خورماتو کۆبونەوە.\nهاوكات پەیوەست بە کێشەی قەزای دوز و ناوچە دابڕاوەکان ئەندامانی وەفدی گۆڕان و کۆمەڵ و هاوپەیمانی ڕایانگەیاند: قسەکردن لەسەر دۆخی ناهەمواری خەڵک و ئەو دەستدرێژیانەی ڕوبەڕوی بونەتەوە، یەکێک بوە لەئەولەویەتی ئەو پرسانەی قسەی جدیان لەسەر کردوە لەگەڵ بەرپرسانی عێراق.\nئاماژه‌یان به‌وه‌ش داوه كه به به‌رپرسانی عێراقیان ڕاگه‌یاندووه ئاسایکردنەوەی ژیان لەو ناوچانە بەپێشینەی هەر هەنگاوێک داناوە بۆ چەسپاندنی بنەمای هاوڵاتیبون و پێکەوە ژیان و تێپەڕاندنی قۆناغی ڕابردو دەستپێکردنی قۆناغێکی نوێ لەپەیوەندییەکان.\nلای خۆشیانه‌وه کەسایەتیەکانی قەزای دووز پێشنیازو داواکارییەکان بۆ وەفدی گۆڕان و کۆمەڵ و هاوپەیمانی خستەڕو داوایان لێکردن تەواوی هەوڵەکانیان بخەنە گەڕ بۆ کۆتایهێنان بەدەستدرێژییەکانی سەرهاوڵاتیانی کوردو پاراستنی شوناسی نەتەوەیی دوزخورماتو و تەواوی ناوچە کێشە لەسەرەکان.


من چیم لە تۆ دەوێ؟، سەلیم حەقیقی – Giareng\nلە دوو شه‌ممه - 13 09 2021\nئەمشەوانە شەو شێتە، دێو و درونج تاو دەدەنە بەختی بەشم، بەردەوام بۆریشکە لەچاوم دەترازێ و دەمهەوێ بۆ جارێک خەون ببینم، خەون بە تۆ، بە خوڵیا ڕفێندراوەکانم بە هەستی زوێر و خەیاڵی تەوژماوی هزری چەواشەکراو و دزینی قاقای لێوی ویشک و تینووم، خۆزگە جارێکی تر دەست لە ملانی ئاواتەکانم بمبەیە جێژوانی جاران، ئەو پەنا و پەسیوانەی قەڵا و نژار و خەڵوەت و تەریکە قوژبنەکانی مێژوو، ئەو دیرۆکەی باووکالمان لە پێدەشتە سەرشێتەکان دا هەسپی بەرخودانیان تاو دەدا و ڕکێفی مەستی ئازادی و سەربەستیان ڕادەکیشا! هەموو ئەو ڕابردووەی بە باسک و پەل و باهۆی مێرانەی دایکمان، تۆچان لەبەرقەد، بژاری خەیاڵی مەزنایەتیان دەکرد، ئەو کاتانەی ئەوان نەببوونە من و تۆ و سرووشت ڕەنگی کەسکی بە چاوی دانەدابوون، گەنم و هەرزن چاوی خێل و ڕەوەی ئاسک و ڕانی مێگەڵ ملی ئەستوور نەتۆراندبوو لە ماڵ و بۆنی ژیان و ئەوین.\nڕەوشێک بوو سرووشت پێمڵی یاسا و کۆمەڵگایەک ساکار لە مرۆڤایەتی و نەفسێکی بەرز لە بوون و نەچەمینی سەر و بەرامبەری و هاوتەریبی ئینسان. گەڕانەوەی شەو، شەوێکی فێنکی ئارام پڕ لە ئەستێرە هەرکام لە ئاستێک و بە چاوترووکاندنێکی خەواڵوو پشوو دەدەم\nتانج و تەختی بایەقۆش وەرگەڕێ، ئەو دەمەی دەستەڵات بووە ژین و ڕانانی مرۆڤایەتی گاڵتەجاڕ و چڵکی دەستی مرۆڤ خانەدانی دەخوڵقاند! دیوەخان پڕ دەبوو لە دووکەڵی غەڕە و گۆڕاوی بەفیزی پیس! بڕیار قامچی دەوەشاند بەسەر پشتی لاوازی بەڕوو و بەزەیی قاتوقوڕ دەما لە مێشکی بۆگەنیوی زاڵم هەتا چەرخی گەردوون بسووڕێ و ئاشی دارا، نەدار بگەوزێنێ لە خوێنی مژتووی ترێ\nمن چیم لە تۆ دەوێ؟ چیم لە ڕابردوو و ئەربابی زۆردار و ئاسمان پەرەست دەوێ؟ تەنیا ژوور و میچێک و ئێمە و خۆشەویستییەکی ئەبەدی، تەلاقەیەک گوڵ، تاخچەیەک دلۆڤانی و ڕۆچنەیەک ئینسان هەموو ئێواران دەرگا بکەینەوە گوڵ و دلۆڤانی ببەخشینە مرۆڤەکان.\nمن چیم لەم جیهانە دەوێ؟ تەنیا تۆ و دووباڵ بۆ فڕین دەرباز بوون لەم مرۆڤانەی خەونی گولی بە پەپوولە وەدەبینن و ڕقیان لە بۆنی عەتری شیلانە!\nمن چیم لەم ژیانە دەوێ؟ تەنیا ئەو هەناسانەی خۆزیا دەفڕن بەرەو هێلانەی دڵ و پشت دەکەن لە کەلاکی هەڵفزاوی دهۆ و مەکر و فێڵ و گزی…\nسووچی من چییە لەپێناو نیشتمان سەرم ناوە؟ هەڵەم ئەگە ئاخی خۆشتەویم خواردووە و ملم بۆ لاڕانی مەل نەداوە؟ لەپی دەستم چۆلە مەودای زۆرە دەگەڵ خۆپەرەستی، ڕامبواردووە بە سەربەستی، لەتێک نان و قومێک ئاو بەسەربەرزی…\nچ خەمبارم من بۆ خەونێک، بمباتەوە باوەشی ئەو نیشتمانەی لەپێناویدا ئاسمان دێنمە بەرپێ و خۆر قاڵ دەکەمەوە و مانگ و ئەستێرە دەچێنم! بەڵام قەت بۆ جارێک لە پێناو نان گوڵیک


قوباد تاڵەبانی: ئاسانکاری زیاتر بۆ دامەزراندنی کۆمپانیاكان و نە‌ھێشتنی رۆتین دەکەین | دەزگاى زارى کرمانجى\nقوباد تاڵەبانی: ئاسانکاری زیاتر بۆ دامەزراندنی کۆمپانیاكان و نە‌ھێشتنی رۆتین دەکەین\nزاری كرمانجی - ئەمڕۆ دووشەممە 2020/11/9 قوباد تاڵەبانی جێگری سەرۆکی ئەنجومەنی وەزیران، بە‌ئامادە‌بوونی وە‌زیری بازرگانی و پیشە‌سازی و سەرۆکی فەرمانگەی تەکنەلۆجیای زانیاری، سەرپەرشتی کۆبوونەوەیەکی کرد تایبەت بە نوێکردنەوەی پڕۆسەی تۆماری کۆمپانیاکان کە بەشێکە لەپلانی چاکسازی حکومەتی هەرێم لەچوارچێوەی بەرنامەی خزمەت وکەمکردنەوەی رۆتین.\nلەکۆبوونەوەکەدا، گفتوگۆ دەربارەی چۆنییەتی ئاسانکردنی کاروباری تۆماركردنی کۆمپانیاکان کرا، لەگەڵ رەخساندنی کەشێکی لەبار بۆ ئەوەی ببنە هۆکاری گەشکردن و بووژاندنەوەی ئابووری. بۆیە لە‌تە‌وە‌ری یەکەمی كۆبوونە‌وە‌كە‌دا، پلانی كورتخایە‌ن و درێژخایە‌ن بۆ ئەو مەبەستە خرانە ڕوو، کە چۆن پێداچوونەوە بە پڕۆسەکە بکرێت لە پێناو کەمکردنەوە و نەهێشتنی ئەو ئاڵۆزی و رۆتینەی کە ئێستا هەیە.\nهەروەها باس لە پێداچوونەوە بە تۆماری کارگە و مافی بەکارهێنانی هێمای بازرگانی بیانی کرا، لەو بڕگەیەدا جێگری سەرۆکی ئەنجومەنی وەزیران و وەزیری پیشەسازی و بازرگانی جەختیانکردەوە؛ دەبێت حکومەت بەردەوام بیت لە چاکسازی و هەموو کارئاسانییەک بکات لەپێناو باشتر خزمەتکردنی هاوڵاتییان و پڕکردنەوەی ئەو کەلێنەی کە لە ئابوری کوردستاندا هەیە بە پشتیوانی کەرتی تایبەت.\nئەم هەنگاوانەی حکومەتی هەرێم مەبەست لێی کەمکردنەوەی رۆتینە لە پرۆسەی تۆماری كۆمپانیاكان و ئەو کەسانەی کە دەیانەوێت کۆمپانیای بچووک، مامناوەند و کۆمپانیای تاکەکەسی دابمەزرێنن زیاتر سوودی لێ ببینن.\nئەم هەنگاوانە بەشێکن لە بەرنامەی خزمەت کە بەسەرپەرشتی جێگری سەرۆکی حکومەت ئەنجامدەدرێت لە پێناو ئەوەی خزمەتەکانی حکومەت بەشێوەیەکی باشتر و خیراتر و بە تێچوویەکی گونجاوتر بگاتە هاووڵاتییان.\nمامۆستایان ئاگادار دەکرێنەوە\nلە هەرێمی كوردستان 110 كەسی دیكە تووشی كۆرۆنا بوون\nهەر زانكۆیەك كێشە بۆ كوڕ و كچی شەھیدان دروست بكات سزا دەدرێت\nرێكەوتنێك لە نێوان باوك و دایك و منداڵ\nدابین کامەڕان کەریم شارەزا


“گەمارۆ” لە بەشێکی نوێی گەڕانەوەدا – ڕۆژهەڵات تایمز\nئەمڕؤ ڕێکەوتی 30-07-2021 کاتژمێر 09:12\nلە بەشێکی نوێی گەڕانەوەدا ، بە یەک دەگەینەوە. ئەو جارە بە بیرەوەرییەکی جیاواز میوانی ئێوەی ئازیز دەبین.\nرەنگە ئەستەم بێ بۆ ئێمە گێڕانەوەی بەشێک لەو مێژووە. باس کردنی ئەو ھەنگاوانەی بوون بە شکستێکی گەورە بۆ جمھووری ئیسلامی ،ئەو ساڵانەی لە نێوان بەرگری و تەسلیم بوون دا مێژووی بەرگری نووسرایەوە. لەوەی چی رووی دا ،ھەروەھا پێشمەرگە چۆن توانی بەرامبەر بەو لشکرە“زۆرە لە کوردستان بەربەرەکانی بکات.\nھەر بۆ نموونە:لە سەر ئەو بیرەوەرییە! زۆر بیرم کردەوە چۆن بتوانین وەک خۆی بیگێڕینەوە.\nترسم نییە ،وەک خۆی ،وەک ئەوەی ڕووی دا ،\nدەست دەکەین بە گێڕانەوەی! پەلەم نییە.\nبا ئەوە بڵێم:\nنووسینی ئەو بیرەوەرییە ھاوکاتە لە گەڵ ٢٦ی سەرماوەز رۆژی پێشمەرگەی کوردستان. لەو رۆژەدا لە گەڵ ئێوە پیرۆزبایی دەکەین لە پارێزەرانی نیشتمان.\nھیچ دەربڕینێک ناتوانێ بگاتە باڵای پێشمەرگە سەختییەکانی ئەو ،شەونخوونییەکانی ھەر بە قسە خۆشە. پێشمەرگە نەدارترین مرۆڤ و لە ئەو پەڕی بێ ئیمکاناتی دا دەژی ،کەچی: بە عێززەتترین“ مرۆڤە. باری قوورس“ی خەبات لە سەر شان و جەستەی ئەوە.\nدوا قسە“مان ئەوە بێ: سەربووردەی ژان و مردن و شەوە زەنگ ئەو دەیزانێ ، کەس لە خۆی نەدارتر نییە ئەو قووربانی دەدا ، قووربانییەکی گەورە.\nلە سبەینێی ئازاد“یش دا ،پاڵەوان“ی لە بیر کراوی بەرچاوی ھەمووان دەبێ!\nلە ساڵەکانی ٧٠ ی ھەتاوی بەو لاوە ،رێژیم بە پێی سیاسەتێکی تازە بەشێک لە مۆڵگەو پێگەکانی کۆکردبوونەوە ،لە ناوخۆ دا دەرفەتی گەڕان و جووڵەی پێشمەرگانە زیاتر ببوو. ھێزی پێشمەرگە لە گەڵ ڕەچاو کردنی تاکتیکی ھێزەکانی جمھووری ئیسلامی“لە سەر بەرنامەکانی خۆی سوور بوو ،بە پارێزەوە چاوەدێری دۆخەکەی دەکرد. ھێزی پێشمەرگە شارەزا و لێھاتوو بوو لە گەڵ خۆ گوونجاندن لە گەڵ ھەموو شەرایتێک.\nساڵەکانی ٧٣ و٧٢-ھێزی گیارەنگ“\nو کومیتەی شارستانی سەردەشت ,بە ھێزێکی زۆری پێشمەرگە“ەوە لە ناوچەکانی سەردەشت“خەریکی چالاکی بووین.\nرێژیم“زۆر خۆی دەپاراست و جووڵەی ھێزەکانی زۆر سنووردار کردبوو. ئەو ساڵانە کار گەیشتە جێگایەک سەعات ١ی نیوەڕۆ کەمین“لە شوێنەکانی وەک: جادەی پیرانشار سەردەشت“ دابنرێتەوە ،کەچی: ھیچ شەڕ“ێک ڕوو نەدات!\nئەوەندە بەسە بڵێم: بۆ پایەگا“کانی خۆیان بە ماشێن“ی شەخسی کەل و پەل و خواردنیان دەنارد. لە بەرابەر ئەوە دا ،ھێزەکانی دوژمن ھەستیار بوون و لە رێگای مۆرەکانی خۆیان بە وردی بە دوای پێ“و شوێنی پێشمەرگە“ەوە بوون تا لەو جێگایەی خۆیان مەبەستیانە پێشمەرگە لە داو“بخەن.ئەو کارە زیاتر لە بەر ئەوە بوو رێژیم رایگەیاند بوو کە توانیویەتی ئەمنییەت“بۆ کوردستان بگەڕێنێتەوە.\nبۆ سەر بیرەوەرییەکە.\nدەقیق رەنگە ئێستا بۆم ڕوون نەبێ ھاوینی ساڵی ٧٤-بوو وابزانم! ھێزێکی زۆری پێشمەرگە بە فەرماندەیی حەمە نارستی“، پێک ھاتوو لە چەندین فەرماندەو پێشمەرگەی قارەمان لە گەڵ چەندین کادری ئازا لە کومیتەی شارستان و بەرپرس“ی کۆمیتە شارستان“کاک مستەفا مەولوودی“،بەرەو ناوچە وەڕێکەوتین. بۆ ھێزی گیارەنگ ھەر گەڕانەوەیەک بە بەشداری حەمە نارستی“لە خۆشترین گەشتەکانی ئێمە دەبوو.\nلەو ماوەدا سەردانی چەندین گوند“و شوێنی ناوچەمان کرد ،رەنگە کە بڵێم یەکێک لە خۆشترین جەولەکانی ئێمە بوو بە ناوچە دا زێدەڕۆییم نەکردبێ. ئێواران لە گەڵ شۆڕ بوونەوەی سێبەرەکان ،بزەی شادی بە رووخساری پێشمەرگەکانەوە دیار بوو. ھەر شەوێک شکاندنی شەکەتی چیاو چاوەروانی“یەکی درێژ بوو. لە گوندەکان“پێشوازی کەم وێنەی خەڵک و رەفتاری پڕ لە حەسرەتی ئەوان ،ببوو بە ئەوین“ی ئەو شەوانەی کە قەت بیرناچنەوە. ھەرچی ھێزەکانی دوژمن بوون بێدەنگ بوون ،ئەوەش دەرفەتێکی باش بوو بۆ کاری ھێزی پێشمەرگە. بە دەیان گوندی“ناوچە پشێوازیان کرد لە ئێمە. شەوانە لە نێو باوشی پڕ لە میھرەبانی خەڵکی خۆمان دا بووین کەس ھەستی بە ماندوویەتی نەدەکرد.ھەر لە پەنا شاری سەردەشت“تا درێژ بوونەوە بە گوندەکان“ی نزیک جادە“ی پیرانشار سەردەشت“و دم چۆمی کەڵوێ“. بوونی بەرپرسی کومیتەی شارستان و بینینی خەڵک لە نزیکەوە یەکێکی دیکە لە سوودەکانی ئەو گەشتە بوو. ئەوەی شایانی باس بێت لە زۆر شوێن ھەر لە پەنا گوندەکان“دەماینەوە ،زۆر جار خواردن لە نێو دێیەکان“ساز دەکراو بۆ ئێمە دەھات.\nدیارە ئێمە ھەر وامان بە سەلاح دەزانی کە لە نێو گوندەکان“نەمێنینەوە تا کاتی رووداو یا پێشھاتێک باشتر بتوانین خۆمان رێک بخەین و ھێزی وەڵام دانەوەن خێرا بێت.\nئەوە بوو شەوێک خۆمان گەیاندە نزیک گوندی“بەردەسوور“ شەوێکی ھاوینی گەرم بوو بە درەنگەوە گەیشتین ،ھەر لە پشت ماڵان و لە نێو باخێک“لێی ماینەوە. بەو پێیە بۆ بەیانی بەشێک لە خەڵک ئێمەی دەدیت ئەوە نەبوو بە نەھێنی مابینەوە. بۆ نیوەڕۆ خواردن لە نێو دێ“ساز کرابوو بۆ پێشمەرگەکان کە دیارە ژمارەی ئێمە زۆر بوو. بۆ نیوەڕۆ(برینج و تەماتە) بە مەنجەڵی“گەورە گەیشت ،جێگاتان خاڵی خواردنێکی گەرم و بە لەززەت.\nنان خواردن تەواو بوو ،لە ژێر سێبەرەکان درێژ ببووین. کات بەرەو ١٢ ی نیوەڕۆ شتێک خوارتر بوو.\nمن درێژ ببووم بیرم بۆ ھیچ نەدەچوو! لە پڕ کاک حەمە نارستی بانگی کردم…\nکە بە شل و شەوێقی رۆیشتم ھاواری کرد بە پەلە! کە گەیشتم دوو کەس لای بوون! وا دیار بوو ،ئەوان یا لە سەردەشت“گەڕابوونەوە یا ھەر لە گوندی ئاغەڵان“ڕا ھاتبوون ، ھەواڵی ھاتنی ھێزێکی زۆری دوژمن“یان بۆ ھێنابووین ،باسی ئەوەشیان کرد بوو کە ئەو ھێزە“بە چەندین ماشێن“لە گوندی ئاغەڵان“یش دەرچوون ئیدی لێرەوە ئەوان نەیان دەزانی ئاخۆ ئەو ھێزە زۆرەی رێژیم بەرەو کوێ دەچێت. کاک حەمە گووتی: بە پەلە خۆتان ببەستن و تیم“ێک بەو بنارەی دا بە زوویی خۆتان بگەیەننە ئەو پایەگا“کۆنەی!..بەڵێ: لە لای رۆژھەڵاتی گوند“شوێنێک ھەیە بە نێوی باسکی خەزێنەی“لەو رشتە باسکە کە لە بەرزاییەک لە نێوان گوندی کۆدەڵێ“و بەرەدسوور دێتە خوار.\nشوێنەکە زۆر ھەڵدێرە لە ھێندێک شوێن رۆیشتن پێیدا زەحمەتە.دەی بە پەلە تیم“ێک خۆمان بەست بەر لە وەڕێکەوتین بانگی کردین گوتی:عەلی ،بە ھیچ جۆر ناچنە نێو مۆڵگە کۆنەکە نەکا مین“گووزاری کرابێ!\nگوورج تیم“ێک وەڕێکەوتین ، لەوانەی بیرم ماون. مەحمەدە سوورە ،تۆفیق مارەغانی ،سەید قادر ،مەحموود قەلەرەشی ،ساڵح قەلەرەشی.ناوەکانی دیکە رەنگە بۆم زەحمەت بێت! ئەوەندە دەزانم ٦“کەس بووین.\nبە پەلە ھەر بە نێو گوند“دا رۆیشتین خەڵک چاوی لە ئێمە دەکرد ،دەیانزانی شتێکی تازە ھەیە.ئەوەندە بە پڕتاو بووین(دووربین“ەکەم لە بیر کرد! بانگ“یان کردین دووربین“و لە بیر کرد!\nدوای وەرگرتنی دووربین“کەوتینە رێگا.\nمەئموورییەتی ئەو دەستە ئەوە بوو کە لەو شوێنەوە بە دووربین“چاوەدێری ناوچەکەو ئەو ھێزە“زۆرە بکەین کە ھاتووە.\nئەوانە راستی مێژوویەک“ن ،کە تەمەن لە(جوغرافیا)یەکی گەمارۆ دراو دا بە برسییەتی بە نەبوونی بۆی توایەوە.\nئێمە لە یەکتر زۆر نزیک بووین. ئێستا نزیکەی ٥٠ کەس یا زیاتر لە ھێزەکانی دوژمن گەیشتوونە نێو پایەگا“ تەنیا شتێک کەمێک بۆتە ھۆی دڵنیایی زیاتر بۆ ئێمە، ئەوەیە: بەر لەوەی شتێک ڕوو بدات کەوتووینەوە سەر یەک و توانیونە خۆمان پەنا بدەین ،ئیدی لە سەر ئەوەش ساخ بووینەوە کە بە ھیچ جۆرێک لە کاتی رووداوی نەخوازراودا دەرفەت بە دوژمن نادەین،پێشمەرگانە شەڕ“ێک دەکەین کە بە بەرچاوی خەڵک و ھاوسەنگەرانی خۆمان جێگای شانازی بین.\nرەنگە سەعات ١/٥ یەک و نیو“,بێت. بۆ ئێمەش ڕوون نییە چی ڕوو دەدات تا گەیشتن بە ئێوارە درەنگان و ئەوەی کە دەبێ تاریک دا بێت ،لە راستی دا بۆ تاریک داھاتن زیاتر لە شەش سەعاتی کات دەویست.\nنازانم مەودای ئێمە ٦-میتر بوو یا زیاتر یا کەمتر لە گەڵ دوژمن. لەو چەند دەوەنە دا خۆمان حەشار دا ،تفەنگ“لە دەست دا ،دەست لە سەر ماشە“چاوەروان ماینەوە…ئەوەی زۆرتر بوو بە ھۆی نیگەرانی ئێمە ئەو فشارە زۆرە بوو کە بە ھۆی خرابی شوێنەکە ئێمەی ئازار دەدا ،چاو لێ بکەن ! تۆ ھەتا نەتوانی بکۆخی“قسە بکەی جووڵە نەدەکرا دەبوا دەوەنەکان“تکان-یان نەبێ.\nئەوە بوو چارەنووسی ئەو پێشمەرگانە.


فستیڤاڵی نێودەوڵەتیی فیلمی فەجر - SAHAR KURDISH (Sorani)\nشوبات 05, 2020 06:41 UTC\nفستیڤاڵی نێودەوڵەتیی فیلمی فەجر - 12-02-2020\nفستیڤاڵی نێودەوڵەتیی فیلمی فەجر - 07-02-2020\nلە 38مین فستیڤاڵی نێودەوڵەتیی فیلمی فەجردا 20 بەرهەم لە بەشی پێشبڕکێ و 15 بەرهەم لە بەشی ناپێشبڕکێ دەچنە سەر ستێج . لە بەشی نیودەوڵەتیشدا 5 بەرهەم لە فستیڤاڵەکەدا دەبن وێڕای ئەوەی کە 23 بەرهەمیش لە بەشی شانۆی سەرشەقام جێبەجێ دەکرێن . 38 مین فستیڤاڵی نێودەوڵەتیی فیلمی فەجر تا دەی شوبات درێژەی دەبێ .\nفستیڤاڵی نێودەوڵەتیی فیلمی فەجر - 06-02-2020\nفستیڤاڵی نێودەوڵەتیی فیلمی فەجر - 05-02-2020\nفستیڤاڵی نێودەوڵەتیی فیلمی فەجر - 04-02-2020\nفستیڤاڵی نێودەوڵەتیی فیلمی فەجر - 03-02-2020\nفستیڤاڵی نێودەوڵەتیی فیلمی فەجر - 02-02-2020


خەرمانان مانگی خەم و خوێن و زامان – کوردستان و کورد\nخەرمانان مانگی خەم و خوێن و زامان\nبەرواری بڵاو کردنەوە 2020/09/08\nخەرمانان مانگێکی پڕ لە خەمە بۆ گەلی کورد،\nمانگی خوێن و ماتەمە و، برینی بەسۆیە لە جەستە و ڕوحی هۆگرانی ڕزگاریی نیشتمان\nدەیان دڵی پڕ لە ئەشقی ئازادی\nدەیان دڵی پڕ لە ئەوینی دڵدار\nدەیان دڵی پڕ لە ئاواتی ئازادیی نیشتمان و لە ئامێزگرتنەوەی ئازیزان و هەڵمژینی هەوای کوردستان لە لێدان کەوتن…\nلەخەرمانان مانگی خوێن و زامان\nدەیان چاوی چاوەنواڕی گەڕانەوەی هاوسەر، باوک، برا، خوشک، مناڵ، هاوڕێ و هاوسەنگەر بوون، بەڵام بوون بە کانیی ئەسرین؛ ڕۆژیان بە جۆباری فرمێسک شۆردەوە و شەو بە ژان و خەمەوە ڕۆژیان کردەوە.\nلە خەرماناندا ئارام و نەمامەکان بێ نازبوون؛ ژینۆ و ژیوار و ژینا تەنیا مانەوە؛ بانە و ڕۆژە و موژدە چاویان لە چاوەڕوانیدا سپی بوو؛ ناسکە و ئاسکە، ژیوار و ژیلوان، زانا و بیرەوەر، ئارەزوو، گریلا و سنوورەکان بێ باوک کەوتنەوە، بەڵام ڕێگای باوک چراخان و پڕ ڕێبوار…\nوەنەوشەی ساوا کێلێکی ساردی لە ئامێز گرت و سینگی نا بە سینگی خاکەوە و خەیاڵی دایکێک، کە دەبێ لەگەڵ گەورە کردنی یادگاری خۆشەویستەکەی، لە تاو باڵاکردنی ئەو خەم و برینانەش سەر لە هەش نێ.\nلە خەرماناندا شەوبۆی لاو، خەدیجەی پەپوولە، سووریی دڵ پڕ لە خۆزیا، کەژاڵی مەند، فەریدەی دڵ پڕ لە تاسە، نەزیرەی نازدار، حەلیمەی بێ ئۆقرە و خونچەی نازشێواو؛ مێژووی ژیانیان بوو بە بیرەوەری و جێژوانیان بوو بە مەزارگەی شەهیدان… بەڵام باوەڕ بەخۆ و سوور و دڵقایم بە بڕوای هاوسەرانیان.\nلە خەرماناندا گوڵاڵە، ئامین، تامان، شەهلا و دەیان کەسی دیکە برینی جەستەیان لەگەڵ زامی خەرمانان بۆ هەتاهەتایە ئاوێتە بوون و زامی قووڵی جەستەیان پێداگرتر و سوورتری کردن لە مانەوە لەو ڕێگا و ڕێبازەدا.\nبەڵام دوژمن باش بزانێ، لەخەرمانانی مانگی خەم و زامان ئێمە خەونی شەهیدەکانمان لە قاپ گرت و کردمانە تابڵۆی ژووری ژیان.\nخەرمانانی ئێمە چنینەوەی خەونی سەردارەکانی سەردارە، لوقمان و ڕامین و زانیار…. خەرمانانی ئێمە شێعری باڵای شەهیدە لە ڕسکانەوەی بەهاری ئازادیدا، خەرمانانی ئێمە چاندنی تۆوی بڕوایە بۆ سەوزبوونەوە، بۆ ڕووانەوە و ژیانەوە….\nنامیلکەی( رووداوەکانی مانگی خەرمانانی رۆژهەڵاتی کوردستان)\nنامەیەکی بڵاونەکراوەی هێمن موكریانی بۆ د. شوکریە ڕەسووڵ\nمێژووی ڕەوتی نووسینەوەی یاساکانی مافی مرۆڤ


چۆنیەتی پەیوەست کردنی مۆبایلی sony Z3 / sony Z5 بە ئامێری یاری ڤیدیۆیی PS4 – کەی ئای تی ئێن\nبابەتی گرینگ 4, حوزه‌یران 2016\nچۆنیەتی پەیوەست کردنی ئامێرەکانی sony Z3 / sony Z5 بە ئامێری یاری ڤیدیۆیی پلەی ستەیشن چوار و پاشان یاریکردنی یاریەکانی ps4 ەکەت، لە مۆبایلی Z3 ـەوە مۆبایلەکانی کۆمپانیای سۆنی ژاپۆنی خاوەنی تایبەتمەندیەکی ناوازەیە کە دەسەڵاتی ئەوەی پێداویت یاری PS4ـەکەت بگوازیتەوە سەر ئامێرەکەت! گرنگیەکەش لەوە دایە کە دەتوانی سیستەمی PS4 بگوازیتەوە و یاری بکەیت بەو یاریەی کە دەتەوێت.\nلێرەدا ڕوونی دەکەینەوە کە چۆن پەیوەستی بکەیت:\nسەرەتا پێویستە هێڵی ئینتەرنێتت پەیوەست کردبێت بە مۆبایلەکەتەوە، پاشان دەبێت ئەپی Remote Playـت هەبێت تایبەت بە مۆبایلی Sony، بۆ داگرتنی ئەپەکە کرتە لەم بەستەرەیە بکە: http://www25.zippyshare.com/v/FiDtOAub/file.html\nپاشان PS4ـەکەت پێبکە، لە مۆبایلەکەت بچۆ سەر ئەپی Remote Play، هەڵبژاردەت دەداتێ بەناوی Next، تۆ کرتەی لێبکە، پاشان دەگەڕێت بۆ ئامێری PS4ـەکەت و داوای چەند کۆدێکت لێدەکات، ئەو کۆدەش مەبەستی ئامێرەکەتە، واتا کۆدێک لە نێو ئامێری PS4ـەکەتە دەبێت داخڵی بۆشاییەکەی بکەیت لە ئەپی مۆبایلەکەت، بۆ زانینی کۆدی PS4ـەکەت پێویستە بڕۆیتە بەشی ڕێکخستن Settingـی PS4ـەکەت، پاشان لە بەشی : remote play connectionـدا کرتە دەکەیت، دوای ئەوە کرتە لە هەڵبژاردەی add device بکە و کۆدێک دەداتێ، ئەو کۆدە تۆماری ئەپەکە دەکەیت لە مۆبایلی سۆنییەکەت، دوای ئەوە skip دەکەیت لە بەشی خوارەوە دوای ئەوەی کۆدەکەت تۆمار کرد دوای ئەم هەنگاوانە ئامێرەکەت دەبێت بە کۆنتڕۆڵ و هاوشێوەی کۆنتڕۆڵی PS4ـەکەت، بۆ پەیوەست کردنی ئامێرەکەت بە کۆنتڕۆڵی PS4ـەکەت، پێویستە لە مۆبایلەکەت بچیتە بەشی setting دوای ئەوە بەشی xperia connectivity و پاشان بەشی dual shock، دوای ئەوە تۆ پێویستە کرتە لە وێنەی کۆنتڕۆڵی PS4 بکەیت، پاشان لە لایەن کۆنتڕۆڵی PS4ـەکەتەوە پێویستە دووگمەی Share دابگریت بۆ پەیوەست بوون بە مۆبایلی سۆنییەکەت ئێستا برۆ سەر ئەپی play station و چێژ وەرگرە! ئەم تایبەتمەندییە لە Sony Z3 وە بەرەوسەرەوە پشتگیری دەکات ، تەنها بۆ مۆبایلەکانی سۆنی دەبێت.


ئۆتۆمبێلێك كە بۆ بەئامانجگرتنی هێزە ئەمنییەكانی پارێزگای ئەنبار ئامادەكرابوو، تەقێندرایەوە.\nشانەی راگەیاندنی ئەمنیی عێراق لە بەیاننامەیەكدا ڕایگەیاند، هێزێكی لیوای چوار و هەواڵگریی فیرقەی یەكەم لە فەرماندەیی پڕۆسەكانی ئەنبار ئۆتۆمبێلێكی بۆمبڕێژكراوی جێهێڵدراویان لە فڕۆكەخانەی (تەبەعات) كە دەكەوێتە رۆژئاوای بنكەی (H3) پوچەڵكردووەتەوە.\nئاشكراشیكرد، دەركەوتووە ئۆتۆمبێلەكە بۆ بە ئامانجگرتنی یەكە ئەمنییەكان ئامادەكراوە، بەڵام هێزەكان توانیویانە هەوڵەكە پوچەڵبكەنەوە.\nكوتان بە ڤاكسینی فایزەر لە سلێمانی دەستپێدەكات\nبڕیارە بەمنزیكانە سەرۆك وەزیرانی عێراق سەردانی پاكستان بكات، باڵیۆزی ئەو وڵاتە لە بەغداد دەڵێت، بڕیارە یاداشتێكی لێكتێگەیشتن و…\nلیژنەیەكی پەرلەمانی مەرجی گروپە چەكدارەكانە بۆ قبوڵكردنی دیالۆگی ستراتیژی\nگروپە چەكدارە شیعییەكان مەرجیان هەیە بۆ قایلبوون بە دەرەنجامەكانی دیالۆگی ستراتیژیی نێوان عێراق و ئەمریكا، دەیانەوێت لە پەرلەمانەوە…


ھەوڵەکان بۆ سەلماندنی مەزندەی گۆڵدباخ[دەستکاری]\n^ Silva, Tomás Oliveira e. "Goldbach conjecture verification". www.ieeta.pt.\nوەرگیراو لە «https://ckb.wikipedia.org/w/index.php?title=مەزندەی_گۆڵدباخ&oldid=902843»\nپرسیارە شی نەکراوەکانی ماتماتیک\nدەروازەی تیۆریی ژمارەکان/وتارە پەیوەندیدارەکان\nئەم پەڕەیە دواجار لە ١٥:٣٤ی ٥ی شوباتی ٢٠٢٢ نوێ کراوەتەوە.


ئەوا ئەم ساڵیش مانگى ڕەمەزان ماڵئاوایى لێ كردین، بەڵێ ئەو مانگەى كە باوكى هەژاران و هەتیوان بوو ماڵئاوایى لێكردین، چ ڕۆژانێكى تاڵە ڕۆژانى ماڵئاوایى كردن لە یەكێك لە خۆشەویست ترین كەسەكانمان، بەڕاستى جێگاى خۆیەتى هەریەك لەئێمە لەخۆى بپرسێ و بڵێ: ئەى نەفسم حاڵت چۆن ئەبێ لەپاش مانگى ڕەمەزان ؟!\nكاتى ئەوە هاتووە هەر یەكێك لە ئێمە بەراوردێك بكات لە نێوان حاڵى خۆى لە مانگى ڕەمەزان و پاش مانگى ڕەمەزان، ئایا باشترە و بەرەو باشتر هەنگاو هەڵئەنێین یان سستى و خاوبوونەوە لە پەرەستنەكانمان مێشكمان داگیر ئەكا و دەستەكانمان كۆت و بەند ئەكات ؟\nخەڵكانێكى زۆر لە ڕەمەزاندا لە نوێژ كردن و ڕۆژوو گرتن بوون، و دەستەكانیان واڵا بوو بۆ خێر و چاكە، و چاوەكانیان لە حەرام دەپاراست و هەموو جەستە و ناخیان خستبووە خزمەت چاكەكارى، بە قورئان خوێندن و گوێ گرتن لێى، گوێیەكانیان لە تاوانەكانى ڕابردوو پاك ئەكردەوە، و بەگەیاندنى صیلەى ڕەحم دڵەكانیان ئارامى دەگرت، بەڵام هەر لە گەڵ ماڵئاوایى كردنى مانگى ڕەمەزان، و لە گەڵ بەرەڵابوونى جنۆكە و شەیتانەكان ئەمانیش جڵەوى ئارەزوو و شەهوەتەكانى خۆیان بەرەڵاكرد، چاوەكان بۆ تەماشاكردنى حەرام و گوێیەكان بۆ بیستنى حەرام و قاچەكانیش لەڕەمەزاندا لەڕێگاى بەرەو مزگەوت چوون ماندو ئەبوو، كەچى لەئەمڕۆ بەدواوە بۆ تاوانكارى و بەدووى عەیبەى خەڵكى گەڕان !!! بە چەند ڕۆژێكى كەم قورئانیان لەیاد چوو !!! كچانیش گەڕانەوزە سەر مكیاج كردن و جل و بەرگ و پۆشاكى مۆدە و تەسك و نیوە ڕووتى ناشەرعى !!! گەڕانەوە سەر ڕێگاى گوێگرتن لە گۆرانى و تەماشاكردنى زنجیرە تەلەفزیۆنیەكان !!! گەڕانەوە سەر تەلیفۆن كردن و عەشقبازى و دەمەتەقێى ناشەرعى !!! بە هەمان شێوە كوڕانیش، ئەمە جگە لە گەڕان بە دواى عەیبەى خەڵكى و ڕوشاندنى سومعەتیان !!! بە ڕاستى مردنمان باشترە لەم حاڵە.\nمردویەكیشمان بمرێ هیچ نەبێ تاچەند مانگێكیش لە یادمان ناچێ و ماوەیەك تەلەفزیۆن ناكەینەوە !!! كەچى بەچەن ڕۆژێكى كەم فەزڵ و گەورەیى مانگى ڕەمەزانمان لەیاد ئەچێ !!! بە ڕاستى شەرمەزاریە لە گەڵ واڵابوونى جنۆكە و شەیتانەكان ئێمەى مرۆڤیش بگەڕێنەوە سەر تاوان كردن خۆ ئێمە نە جنۆكەین و نە شەیتان بگرە زۆرێك لە جنۆكەكان هەردەم بەردەوامن لەپەرەستن، بەبێ گوێدانە ئەوەى ئەمە ڕەمەزانە و ئەوە شەعبان.\nچەن ڕۆژێك پێش ئێستا دڵەكانمان پڕبوون لە خواپەرەستى، ماڵەكانمان بەدەنگى قورئان ئاوەدان ئەكردەوە بە ئارامى و بە چاوەڕوانى قبوڵ بوونى نزاو پاڕانەوەكانمان بەچاوى پڕ لە فرمێسكەوە لە پەروەردگار دەپاڕاینەوە لە گەڵ قورئان دۆستى گیان بەگیانى بوین، فرمێسكەكانى پەشیمانى بۆ تاوانەكانى ڕابردوو لە چاوەكانمان نەدەبڕا، لە نوێژەكانماندا خشوعمان هەبوو، تام و چێژى ڕاستەقینەى خواپەرەستى لە دڵەكانمان گەیشتبووە لوتكە.\nبەچەن ڕۆژێك بەر لە ماڵئاوایى كردنى مانگى ڕەمەزان دەستەكانمان واڵابوو بۆ خێر و چاكە نە لە فەقیرى و هەژارى دەترساین و نەش لە برسێتى دەرگاكانى چاكەكارى واڵابوون، تاكو گەیشتە ئەو ڕادەیەى هەر كەسێ لەم مانگەدا بمردایە خۆزگەمان پێى ئەبرد، چونكە لە مانگێكى پیرۆزدا دونیاى كاتى و بێ سوودى بەجێهێشت، ئاواتە خواز بوین لەم مانگەدا بمرین بۆ ئەوەى بە دڵێكى پاكەوە بگەینە بەردەم بارەگاى پەروەردگارمان بەم شێوزەیەش ڕۆژگار تێپەڕى و مانگى ڕەمەزایش وەك میوانێكى سەرپایى جارێكى تر ماڵئاوایى لێكردین.\nپاشان چى ؟! پاشان زۆرێكمان گەڕاینەوە سەر وازهێنان لە نوێژ، هەروەكو بڵێیت لە خەتمە كردنەكانماندا، لە كاتى گوێ بیست بونمان بۆ قورئانى ناو نوێژە تەراویحەكانمان، ئەوەمان بەر گوێ نەكەوتبێت كە خواى پەروەردگار دەفەموێت: [ مَا سَلَكَكُمْ فِی سَقَرَ قَالُوا لَمْ نَكُ مِنَ الْمُصَلِّینَ ] (سورة المدثر: 43)، یان ئەو ئایەتەى كە فەرموویەتى: [ فَوَیْلٌ لِّلْمُصَلِّینَ الَّذِینَ هُمْ عَن صَلَاتِهِمْ سَاهُونَ ] (سورة الماعون: 5) !!!\nبەڵێ هەروەك بڵێیت ئەو ووتانەى پەروەردگارمان بەر گوآ نەكەوتبێت، و ڕیبا خۆرانیش گەڕانەوە سەر ڕیبا خواردنى خۆیان كەچى خواى پەروەردگار فەرموویەتى: [ فَإِن لَّمْ تَفْعَلُواْ فَأْذَنُواْ بِحَرْبٍ مِّنَ اللّهِ وَرَسُولِهِ ] (سورة البقرة 279) !!!!\nعاشقانى گۆرانیش گوێكانیان واڵا كرد بۆ گۆرانى !!! و قورئانیان پشت گوێ خرا !!! چاوەكانیش سەرلەنوێ كوێر بوونەوە، لە ناحەق و حەرام زیاتر هیچى تر نابینن !!!! مزگەوتەكان دیسانەوە چۆڵ و هۆڵ بەزۆر سێ ڕیز پڕ ئەبێتەوە !!! ئەوەتا بەچەن ڕۆژێكى كەم چێژى پەرەستنمان لە یاد چوو !!! نەڕۆژوى دووشەممە و پێنج شەممە و نە نوێژى جەماعەت و.... هتد.\n(سبحان الله) كوا ئەو ڕۆژانەى بەزمانى بەڕۆژوو چەند دەنكە خورمایەكمان بەدەستەوە دەگرت و بەدەوام چاوەڕوانى چوونە خوارەوە و ئاوا بوونى خۆر بەرزبوونەوەى بانگى مەغریبمان دەكرد ؟!!! و لە پەروەردگارمان دەپاڕاینەوە و بەكوڵ دەگریاین، كوا ئەو ڕۆژانە چى بەسەرهات ؟ خۆ هێشتا مانگێك بەسەر تێپەڕبوونى مانگى ڕەمەزان تێ نەپەڕیوە !!!!\nبا لە خۆمان بپرسین ئاخۆ هۆكارەكەى چى بێ ؟! چۆن وەها بە ئاسانى پشتمان لە قورئان هەڵكرد ؟!! و لەنوێژى بەیانیانیش ناپرسینەوە ؟!!! مزگەوتەكانیش لەماڵى هەتیوێك ئەچێ كەس نەوێرێ سەرى پیا بكا !!! ماڵەكانیشمان تەنها لە قەبر ئەچێ !! ئاخۆ هۆكارەكەى چى بێ ؟!\nدڵنیابە هۆكارەكەى مردنى دڵەكانمانە، بەڵام بۆچى هێندە زوو دڵەكانمان مرد ؟!\nچونكە زۆرێكمان پێى وایە تەنها لەمانگى ڕەمەزان پەرەستنى پەروەردگار واجبە !!! گەروانەبێ بۆچى سستى و خاوبوونەوە باڵ ئەكێشێ بەسەر پەرەستنەكانماندا ؟ وەك بڵێى پەروەردگار تەنها لە ڕەمەزاندا بونى هەبێ (نعوذ بالله) !!! بەڕاستى لە مردنى هەستەكانمان نەبێ هیچى تر نیە بە داخەوە بۆ گۆرانى و زنجیرە تەلەفزیۆنیەكان ئەگرین !!! كەچى بۆ ماڵئاوایى كردنى مانگى پیرۆزى ڕەمەزان چاوەكانمان لە كانیەك ئەچێ سەدان ساڵە پڕ كرابێتەوە.\nبگرە زۆرێكمان خۆشحاڵە بە ماڵئاوایى كردنى مانگى ڕەمەزان !! وەك بڵێ ى بارێكى قورسى لە كۆڵ بوبێتەوە !!! حەق وایە بە خۆماندا بچینەوە و لە خۆمان و لەو كەسانەى كە كەمتەرخەمیانم كردوە بپرسین و بڵێین: ئایە خواى ڕەمەزان خواى مانگەكانى تریش نیە ؟! كەوا لە مانگەكانى تردا هێندە سست و كەم تەرخەمین ؟!! تۆ بڵێى كەسانێك هەبن وابیر بكەنەوە كە خواى ڕەمەزان باڵادەست و توندوتیژ بێ بۆیە بە باشى دەیپەرەستین ؟!!!! كەچى لەبەر ئەوەى خواى مانگەكانى تر بێ دەسەڵات !!! و بەبەزیى یە بەباشى نایپەرەستین (نعوذ بالله).\nبێگومان وازهێنان لە پەرەستنەكان لە دواى ڕەمەزان هیچ كەمتر نیە لەو جۆرە بیركردنەوەى سەرەوە با بەو شیوەیەش بیر نەكەنەوە خۆ هیچ نەبێ كردەوەكانیان ئەو بیركردنەوەیەى سەرەوە ئەسەلمێنێ، چونكە هەموو مانگەكان هى یەك پەروەردگارن و یەك خاوەن و دروستكەریان هەیە، بۆیە بەرەستنى ئەو یەك پەروەردگارە پێویستە بەیەك شێوە بێ نەوەك لەڕەمەزان و شوال نوێژ بكەین و لەمانگەكانى تر پشوو بە خۆمان بدەین !!!! بەواتایەكى تر لە هەموو مانگەكانى ساڵدا پەرەستنى پەروەردگار واجبە لەسەر هەموومان بەبێ گوێدانە ناوى مانگەكان و فەزڵ و گەورەییان.\nهەر ئەمەش واى كردوە خەڵكى لەپاش ڕەمەزان ببنە دوو كۆمەڵەوە كۆمەڵێكى سەركەوتوو و سەرفراز لەبەرامبەردا كۆمەڵێكى دۆڕاو، خۆزگە ئەمزانى ئێمە لەكام كۆمەڵەین سەركەوتوان یان دۆڕاوەكان، خۆزگە دەمزانى كێ لە كۆمەڵەى سەركەوتوانە تا پیرۆزباى لێ بكەم، وكآ لە كۆمەلەى دۆڕاوەكانە تا سەرخۆشى لێ بكەم، هەرچەندە مانگى ڕەمەزان ماڵئاوایى لە هەردوو كۆمەڵەكە كردووە.\nبەڵام ماڵئاوایى كردنەكەى لە سەركەوتوان تام و چێژێكى تاڵى هەیە، چونكە لەم مانگەدا چێژیان لە پەرەستنى ڕاستەقینە وەرگرت شەوگار و ڕۆژگارێكى خۆشیان بەسەر برد بە پەرەستن، شەویان بە سەر دەبرد و بە پاڕانەوە بەربانگیان دەكردەوە، بۆیە بە ماڵئاوایى كردنى هەستیان بە ئازارێكى توند كرد كە لە ناخیاندا دەیانهەژێنێ، چۆن وا نەبێ لە كاتێكدا لە مانگى ڕەحمەت و بەزەیى و خێر و چاكە دوور دەكەونەوە، كێ ئەڵێ ساڵى داهاتو پێی شاد ئەبنەوە ؟\nبەڵام كۆمەڵەى دۆڕاوەكان خۆش حاڵن !!! چونكە مانگى ڕەمەزان بەلایانەوە قورس بوو، ئەمان تەنها بەبێ ئارامى چاوەڕوانى جەژن ئەكەن، ئەمەش بەڕاستى تەنها سیفەتى مناڵانە نەك موسڵمانێكى ژیرى خاوەن هزر.\nبۆیە حەق وایە بەكوڵ بگرین بۆ ئەم ماڵئاوایى كردنە.\nچۆن نەگرین لە كاتێكدا نازانین ڕۆژوەكانمان بەپاكى و بێ كەم و كوڕى لێمان قبوڵ ئەكرێ یان بە ڕومانەوە ئەدرێتەوە.\nلە دوایى ئەم ماڵئاوایى كردنە چۆن بتوانین پێبكەنین لە كاتێكدا نازانین ساڵێكى تر لە گەڵیا شاد ئە بینەوە یان مردن زوتر خۆیمان پێ ئاشنا ئەكات ؟!!!\nڕەمەزان بەڕێوەیە بێتەوە بەڵام ئەوەشمان لە یاد نەچێت مردنیش بەڕێوەیە.\nبەڵام پرسیارى گرنگ ئەوەیە كێ لە ئێمە هەستى بەم كەم و كوڕیانە كردووە ؟ كێ لە ئێمە بڕیارى داوە مانگەكانى تریش ناویان بنێ ڕەمەزان، و چۆن لە ڕەمەزان سەرقاڵى پەرەستن بوو ئەوا بە پەرەستنى لە چەشنى ڕەمەزان مانگە كانى تریش بڕازێنێتەوە ؟\nئەوەى پێمان گەیشتوە پێشین (السلف) 6 مانگ لە خوا پاراونەتەوە تا ڕۆژووەكانیان قبوڵ بكات و لێیان وەربگركێ كەچى ئێمە ناتوانین تەنها یەك هەفتە بپاڕێینەوە بەڵكو هەر لە یەكەم ڕۆژى جەژنەوە مانگى ڕەمەزانمان لە بیر ئەچێ، هەر لە گەڵ تەواوبوونى ڕەمەزان وەك دڵنیا بین لەوەى كە قبوڵ بوبێت بەهیچ شێوەیەك گوكێى نادەنێ.\nئایا پاڕاینەوە ؟ ئایا دڵمان خۆشە بە قبوڵ بونى ؟ ئایا ئەم حاڵەى ئێمە شایەنى ئەوە نیە بترسین لەو ئایەتەى كە پەروەردگار ئەفەرموێ: [ وَبَدَا لَهُم مِّنَ اللَّهِ مَا لَمْ یَكُونُوا یَحْتَسِبُونَ ] (سورة الزمر: 47).\nواتە: ئەوەى كە تۆ داتنابوو وا بێت ئەوە نەبوو، بەڵكو شتێك بوو كە تۆ هەر حیسابت بۆ نەكردبوو.\nبەداخوە زۆر بەئاسانى مانگى ڕەمەزانمان لە یاد چوو و زۆرێكیشمان وا هەست ئەكا بارێكى قورسى لە سەر لاچوە و خۆشحاڵە بە هاتنى چەژن كە ئەمەش سیفەتى مناڵانە نەك گەورەیەكى كامڵى موسڵمانى لە خواترس !! بۆیە پڕسیارى گرنگ لێرە ئەوەیە: ئایا مانگى ڕەمەزان هیچ كاریگەریەكى لەسەر دڵەكانمان بەجێ هێشتوە ؟ هیچ شت و كردەوەیەكى خراپى لە ڕەفتارمان گۆریوە بەجاك ؟ یان لە گەڵ ماڵئاوایى كردنى گەڕاینەوە سەر تاوان ؟!!\nجنۆكە و شەیتانەكان هەر لە گەڵ تەواو بونى مانگى ڕەمەزان بەڕەڵا ئەبن بۆ تاوان كارى. ئەى ئێمەى مرۆڤ نە جنۆكەین و نەش شەیتان بۆچى لاسایى ئەوان بكەینەوە ؟! گەر وابێ ئەوا ئێمە چیمان لە خراپەكاریەكانى ئەوان كەمترە ؟ ئەوان دەگەڕێنەوە بۆ تاوان كردن بەخەڵكى زۆرێكیش لە ئێمەى مرۆڤ دەگەڕێنەوە سەر تاوانەكانى پێشو.\nخۆشەویستانى مانگى پیرۆزى ڕەمەزان: سەركەوتوان دڵیان لە مشتیاندایە و بەترسەوە جاوەڕوانى پاداشتن و تەنها یەك كۆمەلەن.\nبەڵام دۆڕاوەكان تەنانەت لە نێوان خۆیانیشدا دەبن بەدوو كۆمەڵەوە:\nكۆمەڵەى یەكەم: ئەوانەن كە كەمتەرخەمیان كردوە لە بەڕێكردنى ئەم مانگە و پەرەستنەكان لەم مانگەدا، ڕۆژیان بەخەو بردۆتە سەر و شەویش بەدەمەتەقێ و غەیبەت و تاوان و دانیشتن بەدیار سەتەلایتەوە، نوێژەكانیان بەپەلە و پچڕپچڕ تەواو كردوە لە چەن پەڕەیەكى كەم نەبێت قورئانیان نەخوێندوە، یان هەر تەنها یەك پەڕەیشیان نەخوێندوە، زمانەكانیان وشك بووە لە زیكرى پەروەردگار و دڵكانیشیان بێ ئاگا لە پەرەستن و چاوەكانیشیان لە كانیەك ئەچێ ساڵانێكە پڕ بوبێتەوە، بۆیە بەردەوام لە ململانێ بوونە لە گەڵ شەهوەتەكانیان جاریك سەركەوتوون و جارێكیش شەهوەت سەركەوتووە بەسەریاندا، نوێژى بەیانیان لەدەست داوە و نوێژى مەغریبانیش نیوە شەو كردویانە !!! وەك خۆیان ئەڵێن بەهۆى ماندووبوونەوە بیریان چوبوو، كە ئەم خۆشەویستە (ڕەمەزان) تەنها مانگێك میوانە و دواى بەجێمان ئەهێڵێ.\nلەپاش ڕەمەزانیش وەك بڵێى (نعوذ بالله) خواى ڕەمەزان جیاواز بێ لە خواى مانگەكانى تر دەبینین پەرەستنەكانیان نەك تەنها ڕوو لە كزبوون ئەكات بەڵكو زۆربەیان بەیەكجارى تا ڕەمەزانى داهاتوو واز لە پەرەستنەكان ئەهێنن بەتایبەت نوێژكردن !! باشە ئەمە لەپاى چى ؟ مەگەر خواى ڕەمەزان خواى مانگەكانى تر نیە ؟!\nبەدڵنیاییەوە ئەم كۆمەڵەیە گەر خواى پەروەردگار بیەوێ سزایەكى سەختیان ئەدات گەر بیشیەوێ لێیان خۆش ئەبێ، ئەوە تەنها لە دەسەڵاتى خۆیدایە.\nكۆمەڵەى دووەم: ئەو كەسانەن كە لەم مانگە پیرۆزەدا هیچ جۆرە پەرەستنێكیان ئەنجام نەداوە نە ڕۆژویان گرتوە و نە نوێژیشیان كردوە !!! ڕۆژیان وەك شەو بەخەوتن بەسەر بردوە و شەویشیان بەدیار سەتەلایتەوە تێپەڕاندوە !! نە شەو نوێژو نە (لیلة القدر)، وەك بڵێ مردن هەڵگیرابێ و تاماون بەزیندویى ئەمێننەوە !!! باشە ئەم جۆرە كەسانە گەر لە مانگێكى پیرۆزى وەك ڕەمەزان باش نەبن و بەخۆیاندا نەچنەوە ئاخۆ كەى بیرێك لەپاشە ڕۆژى خۆیان ئەكەنەوە و باش ئەبن ؟!\nلە هەركامێكیشیان بپرسە بۆچى نوێژناكەیت و بە ڕۆژوو نەبویت هەر یەكەو پاساوێك ئەهێنێتەوە !!!\nئەمیان ئەڵێ مەعیدەم نەخۆشە و نەمتوانى بەڕۆژوو !! بم كەچى ئەو كاتانەى خۆشەویستەكەى لێى زویر ئەبێ ئامادەیە 3 ڕۆژ نان نەخوات تا ئاشتى بكاتەوە !!!!\nئەوى تریان ئەڵێ نەمتوانى تا ئێوارە جگەرە نەكێشم !!! باشە جگەرە لە خواى پەروەردگار خۆشەویست ترە بەلاتەوە ؟!! ئەو خوایەى كە ڕۆحى تۆى بەدەستە ؟! ئەتوانى لە ئاست كاربەدەستێكى گەورەى دونیا دوو ڕۆژ جگەرە نەكێشى كە لەقیامەتدا هیچ بەدەستە كەچى ناتوانى بۆ خواى پەروەردگار (10) سەعات واز لەجگەرە كێشان بهێنیت ؟!\nیەكێكى تر ئەڵێت لە داخى دز و درۆزن ڕۆژووم نەگرت !!! ئەى با تۆ ڕاستگۆ و دەست پاك ببویتایە و بۆ خوا بەڕۆژو ببوایەى نەك بۆ خەڵك !!!\nكۆمەڵێكى تر ئەڵێن مناڵەكانمان وردن و بژێویش سەختە و ئیش و كار ماندوى ئەكردم باشە بەدرێژایى (11) مانگ مناڵەكانت لەبرسا نەمردن بۆ مانگێك ئەمرن ؟! بەتایبەتى مانگى ڕەمەزانیش كە بە مانگى خێر و بەرەكەت ناسراوە ئەى بیرت چوو كە پەروەردگار ئەفەرمووێ: [ نَّحْنُ نَرْزُقُكُمْ وَإِیَّاهُمْ ] (سورة الأنعام 151)، واتە: ئێمە ڕزق و ڕۆزى خۆتان و منداڵەكانیشتان دەدەین، ئەى ناترسیت پەروەردگار ڕۆزیت ببڕێ ئەو كاتە شەو و ڕۆژ بدەى بەدەم یەكەوە هیچ بەهیچ ناكەى.\nیەكێكى ترو یەكێكى تر.... هتد.\nبەم شێوەیە هەریەكە و پاساوێك ئەهێنێتەوە دەبا كاكى عاشق لە قیامەتدا خۆشەویستەكەى شەفاعەتى بۆ بكات، و كاكى جگەرە كێشیش باجگەرەكەى لە دۆزەخ بیپارێزێ و كاكى دەست پاكیش بابتوانێ بەبێ نوێژ و ڕۆژوو تەنانەت بۆنى بەهەشتیش بكات بە بێ سزاى سەختى دۆزەخ یان بەركەوتنى ڕەحم و بەزەیى خواى میهرەبان، كاسب كارانیش با پارە و سامان و مناڵەكانیان ببنە پردێك بۆیان بەرەو بەهەشت !!\nسوێند بێت بە پەروەردگارى هەموو مانگەكان پاساوى هەرهەمویان لە قیامەتدا دەدرێتەوە بەڕویاندا و لێیان قبوڵ ناكرێ، چونكە لە دونیادا دڵى خۆیان بەم پاساوانە خۆش كردوە.\nئافرەتانیش خوا پەنامان بدات لە كۆمەڵەى یەكەم و دووەمدا ڕێژەیان لە پیاوان زۆرترە، چونكە یان بەپۆشاكى مۆدە و مكیاج كردنێكى تەواوەوە بەڕۆژوو بوون !!! یان لەگەڵ تەواو بوونى ڕەمەزان دەگەڕێنەوە سەر جل و بەرگى مۆدەى تەسكى نیوە ڕووتى ناشەرعى و دەگەڕێنەوە سەر بۆیاغ كردنى خۆیان ئاخۆ یەكێك پێم ناڵێت بەچ بەڵگەیەكەوە ئەم كارە ئەكەن، لەچ ئایەتێكى قورئان و لەچ فەرموودەیەكدا ئەمرتان پێكراوە ئەم كارە بكەن. یان زۆرێكیان هەر بە ڕۆژوو نەبوون جا بەهەر پاساوێكى ناشەرعى بێت ئەوا بەڕویاندا ئەدرێتەوە.\nهەموو ئەمانە لەپاى چى ؟ ئایە بەم شێوەیە پادشتى ئەو پەروەردگارە بدەینەوە كە ئەم مانگە پیرۆزەى بەخەڵات ناردوە بۆ هەموو مرۆڤایەتى بۆ ئەوەى لە گومڕابوون ڕزگارمان بكات بە دڵنیاییەوە گەر بەر لە مردن تەوبەیەكى پاك و ڕاستەقینە نەكەن ئەوا كۆمەڵەى دووەم لە ئاگرى دۆزەخدا ئەبن ئەو كاتە پەنجەى خۆیان ئەگەزن بەڵام دواى چى (والله أعلم).\nئامان برایان و خوشكان ئامان سەد ئامان با مانگى ڕەمەزان نەكەینە دۆژمنى قەبر و قیامەتمان با لە قیامەتدا بەچاكە شایەتیمان لەسەر بدات با لە ڕوومان نەوەستێ و با بە پشت هەڵكردن لە قورئان و پەرەستشەكان شایەتیمان لەسەر نەدات، جا ماڵ وێران ئەو كەسەى لە قیامەتدا ڕەمەزان لەدژى بوەستێ لێى ناڕازى بێت.\nجا ئەى ئەو كەسەى لە ڕەمەزاندا كەم تەرخەم بویت چۆن لەڕووت دێت داواى شەفاعەت و لێخۆش بوون بكەیت ؟ ئەڵێى خواى پەروەردگار بەڕەحمە ؟!! بەڵێ ڕاستە بەڵام بۆ ئەو كەسانەى كە چاكەكارن، گەر بەڕەحمیش بێت بەم شێوەیە پاداشتى ئەو هەموو ڕەحم و بەزەییە ئەدەیتەوە ؟!\nماوەتەوە بڵێم: مەرج نیە وەكو مانگى ڕەمەزان بە چڕو پڕى پەرەستنەكان ئەنجام بدەین، بەڵام هیچ نەبێ با فەرزەكانمان لە دەست نەچێ، یا هیچ نەبێ كەم تەرخەمى تیا نەكەین و سستى نەنوێنین، با ڕۆژانە قورئان بخوێنین با كەمتریش بێ لەوى كە لە ڕەمەزاندا دەمانخوێندەوە، با لە پەروەردگار بپاڕێینەوە ئەگەر بۆ خولەكێكیش بێ، با كەمتر لەمانگى ڕەمەزان گوێ لەقورئان بگرین، باشترە لەوەى هەر گوێى لێ نەگرین !!! هیچ نەبێ با لە مانگێكدا (3) ڕۆژ بەڕۆژوو بین !!\nلە پاش ئەم هەموو نوسینە نازانم بڵێم ماڵئاوا مانگى ڕەمەزان و بە ماڵئاوایى كردنى بگریم ؟ یان بۆ حاڵى خۆمان بگریم كە ساڵێك لە تەمەنمان تێپەڕى و ڕەمەزانێكى ترمان بەڕێكرد و نەمانتوانى بەگوێرەى پێویست پەروەردگارمان بپەرەستین.\nبۆیە لە نێوان لێكدانەوەى ئەم دوو ئایەتەدا هەردەم لە تێفكریندام، ئایەتێكى دڵخۆشكار كە خواى پەروەردگار تێیدا فەرموویەتى: [ قُلْ یَا عِبَادِیَ الَّذِینَ أَسْرَفُوا عَلَى أَنفُسِهِمْ لَا تَقْنَطُوا مِن رَّحْمَةِ اللَّهِ إِنَّ اللَّهَ یَغْفِرُ الذُّنُوبَ جَمِیعًا إِنَّهُ هُوَ الْغَفُورُ الرَّحِیمُ ] (سورة الزمر: 53)، لە بەرامبەردا ئایاتێكى ترسێنەر كە خواى پەروەردگار تێیدا فەرموویەتى: [ وَبَدَا لَهُم مِّنَ اللَّهِ مَا لَمْ یَكُونُوا یَحْتَسِبُونَ ] (سورة الزمر: 47).\nئاخۆ ئێمەى ڕۆژووانانى ئەم سەردەمى پڕ لە تاوانە، لە ڕیزى ئەو كەسانەین كە لە ئایەتى دووەمدا باس كراوین، یان پەروەردگارى میهرەبان بە سۆز و بەزەیى خۆى لە ڕیزى ئەوانەمان دەژمێرێت كە لە ئایەتى یەكەمدا باسى كردوون ؟\nوَآخِرُ دَعْوَنا أَنِ الْحَمْدُ لِلّهِ رَبِّ الْعَالَمِینَ


گۆڕان داوای وەرگرتنەوەی متمانە لەئەنجومەنی نەوت و غاز دەكات\nبزوتنەوەی گۆڕان چەند زانیاریەك لەبارەی كەیسی دانەغازو دۆڕاندنی 14 ملیار دۆلار لەلایەن حكومەتی هەرێمەوە ئاشكرادەكات، پەرلەمانتارێكی ئەو بزوتنەوەیەش دەڵێت:"گومانمان هەیە هەرێم ئەو پارەیەی دۆڕاندبێت"، دەشڵێت:"كار لەسەر بانگهێشتكردنی ئەندامانی ئەنجومەنی باڵای نەوت و غازی هەرێم بۆ پەرلەمان دەكەین و لەگەڵیان دەڕۆین تا ئاستی وەرگرتنەوەی متمانە لێیان".\nڕۆژی یەكی ئابی 2017، كۆمپانیای دانەغاز هەواڵی بردنەوەی كەیسێكیان لەدژی هەرێم بڵاوكردەوە كە بەهاكەی زیاتر بوو لە14 ملیۆن دۆلار.\nد.شێركۆ حەمەئەمین پەرلەمانتاری گۆڕان لەپەرلەمانی كوردستان بەSNNی ڕاگەیاند، "لەسەر ئەو كەیسە ژمارەیەك پەرلەمانتار یاداشتێكیان ئاراستەی داواكاری گشتیی سلێمانی كردوەو تێیدا داوادەكەن كە لەسەر چ بنەمایەك حكومەت ئەو هەموو پارەیە دەدۆڕێنێت".\nوتیشی:"وەك چۆن متمانەم بەو ژمارانە نییە كە حكومەت وەك قەرزی كۆمپانیاكان ئاماژەی بۆ دەكات، بەهەمانشێوە متمانەم بەوەش نییە كە حكومەت ئەو هەموو پارەیە بەدانەغاز بدۆڕێنێت".\nپەرلەمانتارەكەی گۆڕان گومانی هەیە كە حكومەت لەگەڵ ئەو كۆمپانیایەدا رێكەوتبێت، بۆئەوەی پاساو بۆ چاكنەكردنی بژێوی خەڵك بهێنێتەوەو درێژە بدات بەسیاسەتی برسیكردن.\nڕاشیگەیاند، "ئەنجومەنی باڵای نەوت و غاز بەرپرسە لەكەیسی دانەغازو كۆی دۆسێی نەوت، بۆیە دەبێت لەئەگەری كاراكردنەوەی پەرلەمان، ئەندامانی ئەو ئەنجومەنە بانگهێشتبكرێن و تائاستی وەرگرتنەوەی متمانە لەگەڵیان بڕوات".\n11 مانگ پێشتر - Aug 12 2017 4:48PM


جیهانی – Page 360 – تۆڕی میدیایی خەڵک\nچاڤی: به‌رشلۆنه خه‌وتووه و پێده‌چێت ڕیاڵ مه‌درید سیحری کردبێت !\nچاڤی هێرناندێزی ئه‌فسانه‌ی به‌رشلۆنه و یاریزانی یانه‌ی سه‌ددی قه‌ته‌ری، له‌باره‌ی ده‌ستکه‌وته‌کانی ئه‌م وه‌رزه‌ی ڕیاڵ مه‌درید و به‌رشلۆنه‌وه به‌شێوه‌یه‌کی جیاواز بۆ میدیاکان ده‌ده‌وێت. “مایسترۆ” له‌چاوپێکه‌وتنێکدا به‌ڕۆژنامه‌ی “مارکا”ی...\nمیدیا جیهانیه‌کان چوار ڕاهێنه‌ریان بۆ جێگه‌ی زێدان کاندید کردووه\nئه‌مڕۆ زینه‌دین زێدانی فه‌ره‌نسی به‌فه‌رمی وازهێنانی له‌پۆستی ڕاهێنه‌رایه‌تی یانه‌ی ڕیاڵ مه‌درید ڕاگه‌یاند و یانه‌ی شاهانه‌ی له‌ڕووی هونه‌رییه‌وه خسته بۆشاییه‌کی گه‌وره‌وه. میدیا جیهانیه‌کان له‌ئینگلته‌را و ئیسپانیاوه به‌تایبه‌ت...\nدیدیه دیشامپی ڕاهێنه‌ری هه‌ڵبژارده‌ی فه‌ره‌نسا ته‌داخولی که‌یسی گواستنه‌وه‌ی ئه‌نتوان گریزمان و عوسمان دیمبلی ده‌کات و ئامۆژگاریان ده‌کات له یانه‌ی به‌رشلۆنه دووربکه‌ونه‌وه. ئێزگه‌ی “مۆنتی کارلۆ” له‌زاری سه‌رچاوه...\nجوزێ مۆرینیۆی پورتوگالی به‌شێوه‌یه‌کی داخراو سه‌رقاڵی ئیمزاکردنی بۆنده گه‌وره و هه‌ژێنه‌ره‌کانه و تائێستا توانیویه‌تی دوو بۆندی گه‌وره یه‌کلایی بکاته‌وه. ڕۆژنامه‌ی “ده‌یلی ئێکسپرێس”ی به‌ریتانی له‌سه‌رچاوه‌کانیه‌وه زانیویه‌تی، مۆرینیۆ...\nPage 360 of 364« First‹ Previous356357358359360361362363364Next ›Last »


سعودیە نۆژەنكردنەوەی نەخۆشخانەیەكی عێراقی گرتە ئەستۆ\n2021.05.12 - 21:35\nسعودیە هاوکارى ماددى پێشکەش بە عێراق دەکات بۆ نۆژەنکردنەوەى نەخۆشخانەى "ئیبن خەتیب" لە شارى بەغدا و ئامادەیى وڵاتەکەشى بۆ وەرگرتنى برینداران و چارەسەرکردنیان لەسەر ئەرکى خۆى ڕاگەیاند.\nباڵیۆزخانەى سعودیە لە عێراق (12ى ئایارى 2021) لە بەیاننامەیەکدا بڵاویکردووەتەوە، لەچوارچێوەى پەیوەندى برایانە و پەیوەندى باشى هاوڕێیەتى و مێژوویى نێوان هەردوو وڵات و گەل، بڕواى سعودیە بۆ وەستان لەپاڵ گەلى عێراقى لە ڕووداوى نەخۆشخانەى "ئیبن خەتیب"، سەلمان بن عەبدولعەزیز پاشاى سعودیە ڕێنمایى دەرکردووە بۆ هاوکاریکردنى مادەى عێراق بۆ نۆژەنکردنەوەى نەخۆشخانەکە.\nڕونیشکراوەتەوە، ئەوەش دیاریی پاشاى سعودییەیە بۆ گەلى عێڕاقى برا، هەروەها سعودیە ئامادەیە بۆ وەرگرتنى ئەو بریندارانەى بارودۆخیان ناجێگیرە بۆ پێشکەشکردنى چاودێرى پزیشکى لە نەخۆشخانەکانى لەسەر تێچووى شا سەلمان.\nلەکۆتایى مانگى ڕابردوو لە نەخۆشخانى "ئيبن خەتیب"ى تايبەت بە توشبووانى کۆرۆنا لە شارى بەغدا، بتڵێکى ئۆکسجین تەقیەوە و ئەوەش بووە هۆى گڕگرتنى نەخۆشخانەکە، بەهۆیەوە 82 کەس گیانیان لەدەستدا و 110 کەسى تریش بریندار بوون.\nسعودیە تەمەنى ئەنجامدەرانى حەجى ئەمساڵى دیارى کرد\n2021.05.23 - 16:53\nشازادەیەک هۆکاری گۆڕانى شێوازی قسەکردنى جێنشینی سعودیە بەرانبەر بە ئێران ئاشکرادەکات\n2021.05.18 - 08:55\nناوەڕۆکی کۆبوونەوەى بەرهەم ساڵح لەگەڵ جێگری وەزیری بەرگریی سعودیە\n2021.05.11 - 19:43\nئەنجامی گەڕان بۆ مانگ لە عەرەبستانی سعودیە ڕاگەیەنرا\n2021.05.11 - 18:32\nباڵیۆزى عێراق: ژمارەیەکى کەم لەهاوڵاتیە عێراقییەکان لە هیندستان ماونەتەوە\n2021.05.23 - 20:59\nئەو پزیشکە عێراقییەی گومانی لە ڤاکسینی کۆرۆنا کرد دەستگیرکرا\n2021.05.18 - 15:59\nوەزارەتى گواستنەوە داوایەک ئاڕاستەى هاوڵاتیە عێراقییە گیرخواردووەکانى هیندستان دەکات\n2021.05.09 - 21:48


دیرۆکا سەرھلدانا مێ و مێیینەیان د ناڤ کوردان ب رەھە، رەھەک ژێ دگەهت زەلیخە خانمێ، یەک ژی دگەهت لەیلا قاسم، یەک ژێ دگەهت ئایشە شانا کو دەنگێ وێ تێرا خوە سەرھلدێرە، رەھەک دی ژێ دگەهت مەیرەمخانێ کو دزانت ژ رەفێ خوە بقەتت و بکەڤت دویڤ گورگان. لەھەنگا رۆمانا سەبری سلێڤانی مریەما ژی ژ ھەمان رەھێ و توخمی یە. لێ ژنخاسییا مر\nیەمایێ نە ژ سەرھلدێرییا چەکداریا ل ھەمبەر دژمن دهێت، بەلێ ژ سەرھلدێرییەکە مێیانەیا ل ھەمبەر جڤاکا کورد، دەولەتا کورد ب خوەیە... "مە ژ بۆ پر تشتان شەھید دان، ئەز ژی ئامادە مە ببم شەھید، شەھیدا راستییێ" د جڤاکا یوونانی دە ژ راستگۆیان رە دبێژن پاڕھەسا. ژ بەر پاڕھەسیا دبت کو مرۆڤ جێلی ببت، تێکەڤت گرتیگەھان ئان ژی دبت کو سەرێ مرۆڤ بفرت، لێ یێن کو ب ئێشا پاڕھەسیایێ کەتبن، زوو ب زوو دەڤ ژێ بەرنادن. ئەو "سێڤا ب دارا رووت ڤە"یە؛ ژنخاسێن کو ژێ خواربن تم کورمێن وێ دهێتە وان. مریەما د جڤاکا مێر و کورد دە راستی گەلەک نەحەقییان دهێت. د زارۆکییا خوە دە دایک دمرت و ل بەر دەستێ دێمارییێ (ژنبابێ) دمینت. پشتی مرنا بابێ خوە، ب ناڤ لەپێن مەحەمەدێ مەیرێ دکەڤت دا کو زارێ مەزن (جن) ژ ناڤ وێ دەرخینت. لێ ل شوونا کو زارێ مەزن ژ ناڤا وێ دەرخینت، ب زێدەگاڤی سەمیانەکی د مالزارۆکا وێ دە چێدکت، کو ئەوێ ھەتا ھەتایێ مری بمینت. وێ ئەو د ناڤ رۆمانێ دە ھەتا ھەتایێ ساخ بمینت. ناڤێ تابلۆیەکە مریەمایێ "سەمیان"ە.\n"ئەز بوونەوەرەکە مێ مە، بارێ من گرانە، چونکی ھەموو ب جارەکێ بەر ب نێربوونێ ڤە دچن…" مریەما دەرزێن روحا خوە ب تابلۆیان ددت دەر. ئەو ب خوە وێنەسازەکە. ئیستەگەھا ژیانا وێ یا دوویەمین ھەژارێ پێشمەرگەیە. مریەما ب تابلۆیا خوە یا ب ناڤێ "شوونوار" تەڤلی پێشانگاھەکە ھونەری دبت و ل وێ دەرێ راستی ھەژارێ پێشمەرگە دهێت. د ئەنجاما تێکلییێ دە ئەڤ دیالۆگا ھەژارێ پێشمەرگە یا واتەدار دەردکەڤت: "پارە ژبۆ خەرجکرنێ یە، نەیار ژبۆ کوشتنێ یە و ژن ژی تەنێ ژ بۆ سێکسی یە". د ئیستەگەھا ئەڤینێ یا دوویەمین دە ئیسلامێ کۆمونیست دەردکەڤت پێشبەری مریەمایێ. ئیسلامێ کۆمونیست د پێشانگەھێ دە پێرگی مریەمایێ دهێت و قۆناغەکە ئەڤینێ یا نوو دەست پێ دکت. ئیسلامێ کۆمونیستێ کو خوە ل سەر راستییێ کریە، راستییا وی د ئاخاڤتنەکە تەلەفۆنێ یا ب مریەمایێ رە وەھا دەر دبت: "تو حەز دکی ئەز ژ پێشییێ ڤە بێم تە، دا ژ کەچینییێ بکەڤی و ل داوییێ ب سەر من دە بمینی."\nتیرمەھا سێیەمین - کو بوویەرێن ب سەرێ مریەمایێ دە دهێن، گشت د مەھا تیرمەھێ دە دەست پێ دکن- ھاوارێ ئیسلامی تەڤلی تەڤنا رۆمانێ و قەدەرا مریەمایێ دبت. د تالییێ دە ھاوارێ ئیسلامییێ کو دخوازت مریەمایێ ڤەگەرینت سەر دینێ ئیسلامێ، دەڤ ژ دینێ خوە بەرددت و ل شوونا کو ناڤێ خوەدێ و پێغەمبەران زکر بکت، ل نەخوەشخانێ ناڤێ مریەمایێ ب لێڤ دکت.\nپاڕھەسا ناھێلت مرۆڤ ل چو دەرێ بسترت. ئەو دەر کوردستان ب خوە بت ژی. تالییا تالی، مریەما بریارێ ددت کو دەرکەڤت ئەورۆپایێ. لێ ژبۆ کو وێنەیێن پاساپۆرتێ بکشینت، دچت ستودیۆیێ و ل وێدەرێ راستی سەرپێھاتییا خوە یا داوین دهێت. بەلێ، راستی کرمانجی دهێت. کرمانج ژ وەلاتێ سوێدێ ڤەگەریایە و ھاتیە ل وەلاتێ خوە ب جیهـ بوویە. پشتی ئەڤیندارییێ موکرھاتنا کرمانج داوییێ ل رۆمانێ دهینت: "گۆت، ئەز نکارم تە مەھر بکم، ژ بەر کو ئەز ب کێری تە ناهێم. ئەز بریندارم، د شەرێ براکوژییێ دە فیشەکەک ل ناڤ لنگێن من کەت و دەمارا مێرانییێ قەتاند!"\nھەر کو ئەم چیرۆکەکێ ژ رۆمانێ دخوینن، ئەم دبینن کو پێشمەرگەیێن مە مافیاتیک، کۆمونیستێن مە فەۆدال، دیندارێن مە تەرکیسەلا و وێنەکێشێ مە ژی ژ مێرانییێ کەتیە. مریەما ب ھەبوونا خوە، رکا سەر تاکەکەسییا خوە و تابلۆیا خوە، روومەتێن جڤاکا خوارۆڤیچکی ب چاڤێن خوەیێن تابلۆیی رادخینە بەر چاڤێن مە.\nژ دەنگێ مەریەمخانێ ھەیا رەنگێن تابلۆیێن مریەمایێ، دەرزێن جڤاکێ دبن قەلیشتەک دا کو ل زەلزەلەیێن خوە راست بهێن.


2022-01-22 🔷سەرھەڵبڕن.ئەوانە رۆڵەکانی کرماشانن لە شار و شاخەوە. کرماشانی بەر پیلانی تەفریس و بەئێرانیکردن. 2022-01-22 🔶بڕوانن بۆ کرماشان. بڕوانن بۆ کچان و کوڕانی تەفریس بەزێن. سەرنج بدەنە ئەو پەیڤانەی کە لەرز و ترس دەخەنە جەستەی دەوڵەتی داگیرکەری فارس. 2022-01-22 🔹ئاڵاھەڵگرانی دامەزراندنەوەی دەوڵەتی جمھووریی کوردستان،لەمسەر بۆ ئەو سەری ڕۆژھەڵاتی داگیرکراو،یادی کۆمار دەکەنەوە. 2022-01-20 🔶رۆڵەکانی کرماشان لە شار و لە شاخ،بە پەروەردە بوون لە قوتابخانەیPAK،مەکتەبی ناسیۆنالیزمی رزگاریدەری کورد؛تەفریس و ئایدۆلۆژیای پانئێرانیسم، تێکدەشکێنن. 2022-01-20 🔷کیژانی روو سووری کرمانج لە شار و شاخەوە، لە یادی دەوڵەتی جمھووریی کوردستاندا، پەیامی سەربەخۆیی بۆ یەک دەستێننەوە: 2022-01-20 سەرۆک کۆماری ئێران و سەفەری رووسیە 2022-01-18 🔸نەوەکانی پێشەوا قازی و ڕۆڵەکانی سەعید یەزدانپەنا، خەباتگێڕانی دامەزراندنەوەی دەوڵەتی جمھووریی کوردستان،لە شاخ و لە شار، جەژنی دامەزراندنی کۆماری کوردستان دەگێڕن. 2022-01-17 ⭕بە پەلە سەرنج بدەنە بڕیاری تیپی تەوارەکانی ئازادیی کوردستان سەبارەت بە مامۆستا زارا محەممەدی: 2022-01-17 🟤ئەی زارا دێدە زارا،رۆژی عەجەم ڕەش و تارە؛دەبێ بارکا لەم دیارە،ئێرە خاکی کوردەوارە: 2022-01-14 ♦رۆڵەکانی #لوڕستانات، نەوەکانی بی مەریەم و سەردار ئەسعەد و عەلیمەردانخانەکان وقەدەمخێر!شەھیدعادل_کیانپور(ھێربۆدلوڕ)ئاڵای خەباتی بە ئێوەسپاردوە.رێگاکەی بەر مەدەن. 2022-01-14 کۆمەڵە شێعری (ئاکۆ ئەلیاسی)بە ناوی رۆح بە خاکەوە بەندە چاپ و بڵاو کرایەوە 2022-01-13 مامۆستایان و فەرهەنگییان بۆ داواکردنی مافەکانیان ناڕەزایی دەردەبڕن 2022-01-10 ♦برینی بێکەس کوژیی ھەڤاڵی پێشمەرگەمان#عادل_کیانپور،دەکەینە،ھێزی رابوونی لوڕستانات. 🔹خون ھمرزم پیشمەرگە#عادل_کیانپور،را مایەی بیداری لورستانات خواھیم نمود. 2022-01-08 زارا محەممەدی بۆ وەرگرتنی حوکمەکەی چووە بەردەم دادگای سنە و خۆی رادەست کرد 2022-01-08 🔶رازی نەبەزین و بەردەوامیی کورد لە خەبات، لە وتەو دیمەنی ئەم خوشکە شەھیدەدا ببینن.\nمانگرتنی رۆژهەڵات بەهۆی لەسێدارەدانی حەیدەر قوربانی و دەسبەسەرکرانی بەشداربووان و وتاربێژانی رێورەسمەکەی\nپێنجشەممە ٢ بەفرانباری ٢٧٢١ ک "٢٣٫١٢٫٢٠٢١ ز" لە بەشێک لە شارەکانی رۆژهەڵاتی کوردستان وەک سنە و کامیاران و بانە بۆ ناڕەزایەتی دەربڕین بەرانبەر بە لەسێدارەدانی حەیدەر قوربانی کە لە ٢٨ی سەرماوەز بەشێوەی نهێنی لە بەندیخانەی سنە لەسێدارە درا مانگرتن بەڕێوەچوو.\nوێڕای زەخت و گوشارە بەردەوامەکانی دەوڵەت و حەولیان بۆ رێگریکردن لە بەڕێوەچوونی رێوڕەسم و مان گرتن بۆ حەیدەر قوربانی، هێزە ئەمنییەکانی دەوڵەتی ئێران سیاسەتی دەسبەسرکردنی بەشداربووانی رێوڕەسمەکەیان گرتە بەر.\nئامانج قوربانی کە یەکێک لە ژینگەپارێزانی کامیارانە بەهۆی بەشداریی کردنی لە رێوڕەسمەکە لە سێشەممە ٣٠ سەرماوەزەوە دەسبەسەر کراوە.\nهەروەها رۆژی چوارشەممە ١ بەفرانبار مامۆستا میرزا محەممەد رەحمانی کە مامۆستایەکی بەناوبانگی شاری کامیارانە، و تەمەنی ٥٠ ساڵانە، بەهۆی وتاربێژی لە رێوڕەسمەکە لەلایان هێزەکانی دەوڵەتەوە دەسبەسەرکراوە.\nجێگای ئاماژەیە کە کارناسانی مافی مرۆڤی نەتەوە یەکگرتووەکان لە راگەیێندراوێکدا لەسێدارەدانی حەیدەر قوربانی بە توندی مەحکوم کردووە..\n🔸نەوەکانی پێشەوا قازی و ڕۆڵەکانی سەعید یەزدانپەنا، خەباتگێڕانی دامەزراندنەوەی دەوڵەتی جمھووریی کوردستان،لە شاخ و لە شار، جەژنی دامەزراندنی کۆماری کوردستان دەگێڕن.\nسەرۆک کۆماری ئێران و سەفەری رووسیە\n🔷کیژانی روو سووری کرمانج لە شار و شاخەوە، لە یادی دەوڵەتی جمھووریی کوردستاندا، پەیامی سەربەخۆیی بۆ یەک دەستێننەوە:\n🔶رۆڵەکانی کرماشان لە شار و لە شاخ،بە پەروەردە بوون لە قوتابخانەیPAK،مەکتەبی ناسیۆنالیزمی رزگاریدەری کورد؛تەفریس و ئایدۆلۆژیای پانئێرانیسم، تێکدەشکێنن.\nکۆمارناسی ... لەبەرەبەری 2 رێبەندان\nئێران هێرشەکەی ئیسراییل بۆ سەر بەندەری لازقییە مەحکووم کرد\nڕاگەیەندراوی پارتی ئازادیی کوردستان PAK لە مەڕ گیان بەخت کردنی هەڤاڵ عادل کیانپوور(هێربۆدلوڕ)\nدیدار و کۆبوونەوەی نێوان PAK و HAK_PAR


هێرمان هێسە – sulyon.com\nWêje January 5, 2021\nجەی ئی لیوبەرینگ\nلە ئینگلیزییەوە: پۆلان نیاز\n٢ی مانگی حەوتی ١٨٧٧ لە کالوی ئەڵمانیا لەدایک بووە\n٩ی مانگی هەشتی ١٩٦٢ لە مۆنتاگنۆلای سویسرا مردووە\nڕۆماننووس و شاعیرێکی ئەڵمانییە، لە ساڵی ١٩٤٦ وەرگری خەڵاتی نۆبڵی ئەدەبیات بوو. بابەتی سەرەکیی کارەکانی لە بارەی ئەرک و ڕەنجی تاکەوەیە لەپێناو دەرچوون لە قاڵبی شارستانیبوون، تاوەکو شوناس و ڕۆحییەتێکی بنچینەیی بۆ خۆی بدۆزێتەوە.\nهێسە لە شارەکانی کالو و بازڵ گەورە بووە، پێشتر لە کۆپنهاگن ماوەیەکی کەم خوێندی، بە ئامۆژگاریی باوکی لە ساڵی ١٨٩١ چووە کەنیسەی ماولبرۆن. هەرچەندە خوێندکارێکی جیدی بوو کەچی نەیتوانی خۆی بگونجێنێت، نەگەیشتە ساڵێکیش ئەوێی بەجێ هێشت. لە ڕوونکردنەوەکەیدا گوتی “فێرخوازێکی باش بووم، لە لاتینی باش بووم، هەرچەندە لە وانەی یۆنانیدا تەنها پەسەند بووم، بەڵام گوێڕایەڵ نەبووم، زۆریش گران بوو بۆم لە پەروەردەیەکی وەها لاوازدا خۆم بگونجێنم، کار لەسەر داگیرکردن و ڕووخاندنی کەسایەتیی تاکەکان بکات.”\nهێسە دەیویست ببێتە شاعیر، لە جێهێشتنی کەنیسەوە، ڕووی لە کارگەیەکی دروستکردنی کاتژمێر لە کالو کرد، دواتریش لە کتێبخانەی توبینگن شاگرد بوو. لە کتێبی ‘1906 Beneath the Wheel’ دژایەتیی پەروەردەدانی لەبەرکردن و لاساییکەرەوە دەکات، تێیدا باس لە خوێندکارێکی تێکۆشەر دەکات کە خەریکە بەرەو ڕووخان و وێرانکردنی ئاستی مەعریفی دەبەن.\nلە ساڵی ١٨٩٩ هێسە کۆکراوەی کۆمەڵە شیعرێکی وەکو یەکەمین کتێبی خۆی بڵاو کردەوە. تاوەکو ساڵی ١٩٠٤ بە کاری کتێبفرۆشی خەریک بوو، لەوە بەدوا نووسەرێکی سەربەخۆ بوو و یەکەمین ڕۆمانی بە ناوی ‘Peter camenzind ‘ نووسی، کە دەربارەی نووسەرێکی شکستخواردووە. ئەو ڕۆمانە فرۆشی باشی هەبوو، لە دوای ئەوە هێسە گەڕایەوە بۆ بیرۆکەی گەڕانی هونەرمەند بەدوای مانادا، لە هەردوو ڕۆمانی ‘Gertrud ‘ و ‘Rosshalde’. گەشتێکی هێسە بۆ هیندستان دواتر لە ڕۆمانێکی تریدا بە ناوی ‘سیدهارتا’ ڕەنگ دەداتەوە، ڕۆمانێکی شاعیرانەیە و دەگەڕێتەوە بۆ سەردەمی بودا، دەربارەی گەڕان بۆ گەیشتن بە ڕووناکی.\nلە ماوەی جەنگی یەکەمی جیهانیدا هێسە لە سویسرای بێلایەن دەژیا، ڕەخنەی لە سەربازیخوازی و نەتەوەخوازی دەگرت، لە ڕۆژنامەیەکیش بۆ دیلەکانی جەنگی ئەڵمان کاری دەکرد. لە ساڵی ١٩١٩ بووە نیشتەجێی هەمیشەیی سویسرا و لە ساڵی ١٩٢٣ مافی هاوڵاتیبوونی وەرگرت و لە مۆنتاگنۆلا ژیانی بەسەر برد.\nقووڵبوونەوەی قەیرانی دەروونی وای لە هێسە کرد، لەگەڵ بەردەستێکی کاڕڵ یۆنگدا، جەی بی لانگ، ڕوو بکاتە شیکاری دەروونی. بۆیە لە ڕۆمانی دەیمیاندا کاریگەریی ئەوەی پێوە دیارە، ڕۆمانەکە شیکارییەکە دەربارەی بەدەستهێنانی هۆشیاری لە لایەن هەرزەکارێکی بێئاگاوە. ئەم ڕۆمانە لە ئەڵمانیا کاریگەریی بڵاوی هەبوو و نووسەرەکەی بەناوبانگ کرد. کارەکانی دواتری هێسە سەرسامی ئەو بەو چەمکانە پشان دەدات کە یۆنگ بەکاری هێناون، ناوەکی و دەرەکی، نائاگایی بەکۆمەڵ، ئایدیاڵیزم و سیمبولەکان. دیارە دوانییەتی دەروونیی مرۆڤیش سەرنجی هێسەی ڕاکێشاوە.\nڕۆمانی گورگی پێدەشتەکان کە لە ساڵی ١٩٢٧ نووسیویەتی، لە ڕێی چیرۆکی پیاوێکی تەمەنناوەندەوە باس لە دژیەکی قەبولیەتی بۆرژوازی و ناسینی ڕۆحییەت دەکات.\nلە ساڵی ١٩٣٠ ڕۆمانی نەرسیسەس و گۆڵدمەند دەنووسێت، باس لەوە دەکات ڕۆشنبیرییەک ناواخنەکەی باوەڕی ئایینی جێگیر بێت، دژە بەو هەستە هونەرییەی خۆی بۆ دۆزینەوەی خۆی دەگەڕێت.\nکۆتا و درێژترین ڕۆمانی هێسە، یاریی تۆپە شوشەییەکان، باس لە سەدەی بیستوسێ دەکات، تێیدا هێسە، لە ڕووی فیگەرێکی ڕۆشنبیرییەوە دوالیزمی تەئەمول و ژیانی چالاک دەخاتە ڕوو.\nدوای ئەم ڕۆمانانە تەنها نامە و چیرۆک و وتاری بڵاو دەکردەوە.\nلە دوای جەنگی دووەمی جیهانی، ناوبانگی هێسە لەناو خوێنەرە ئەڵمانەکان زۆر زیادی کرد هەرچەندە لە ساڵەکانی دوای ١٩٥٠ کاڵ بووبووەوە. لە نێوان ساڵەکانی ١٩٦٠ بۆ ١٩٧٠، هەوڵی ئەو بۆ خودناسی و باسکردنی تەسەوفی ڕۆژهەڵاتی، ئەوی گۆڕیبوو بۆ فیگەرێکی ئایینی لە چاوی گەنجە زمان-ئینگلیزەکاندا، ئەم کارانەشی دواتر جەماوەرێکی جیهانیی بۆ پەیدا کردبوو.


یەکێتیى وەبەرهێنەران: پەسەندکردنی بودجەى عێراق نرخى خانووبەرەی بەرزکردەوە\nسەرباز قازی 06/04/2021 - 00:18 ئابووری/كوردستان\nگوتەبێژى یەکێتیى وەبەرهێنەرانى کوردستان رایگەیاند بە هۆى پەسەندکردنى بودجەى گشتیى عێراق نرخى کەرتى خانووبەرە و یەکەکانى نیشتەجێبوون بە شێوەیەکى بەرچاو بەرزبوونەتەوە.\nیاسین مەحموود، بە (باسنیوز)ى راگەیاند: "دواى تێپەڕوبوونى ماوەیەکى زۆر تواندرا بودجەى گشتیى عێراق بۆ ساڵى 2021 پەسەند بکرێت، پەسەندکردنى بودجەکە کاریگەرى باشى دەبێ لەسەر دۆخى بازاڕ و زیادبوونى گەشتوگوزار و جوڵەى بازرگانى بەتایبەت لە نێوان هەرێمی کوردستان و عێراق، چونکە باشترین و نزیکترین بازاڕ و ناوچەى گەشتیارى و بازرگانى بۆ پارێزگاکانى عێراق هەرێمى کوردستانە".\nراشیگەیاند: "ماوەیەک بوو بە هۆى دواکەوتنى پەسەندکردنى بودجەى عێراقەوە ساردییەکى زۆر بە بازاڕى کەرتى خانووبەرەوە دیار بوو، چونکە زۆرینەى هاووڵاتیانى عێراق و هەرێمی کوردستان بەشێوەیەکى سەرەکى پشت بە مووچە دەبەستن بۆ پڕکردنەوەى پێداویستییەکانیان، بۆیە هەر جۆرە دواکەوتنێک لە بابەتى بودجە و مووچە کاریگەریی راستەوخۆ لەسەر بازاڕ دەبێ".\nئەوەشى خستەڕوو" راستەوخۆ دواى پەسەندکردنى بودجە نرخى خانووبەرە و یەکەکانى نیشتەجێبوون بەشێوەیەکى بەرچاو بەرزبوونەوە، بەشێوەیەک لەماوەى دوو رۆژى رابردوودا نرخى یەکەى نیشتەجێبوون 20% بەرزبووەتەوە، چونکە بە هۆى ئاسانکارییەکانەوە ژمارەیەکى زۆرى هاووڵاتیانى پارێزگاکانى عێراق روویان لە هەرێمى کوردستان کردووە بۆ کڕینى یەکەى نیشتەجێبوون لە شارەکانى هەرێمی کوردستان، بەمەش خواست لەسە کڕینى کەرتى خانووبەرە زیاد دەبێ و لە ئەنجامدا نرخەکەى بەرز دەبێتەوە".\nروونیشى کردەوە" ئێستا 83 هەزار یەکەى نیشتەجێبوون لە کۆمەڵگا و شار و شارۆچکەکان ئامادەن بۆ فرۆشتن، بەڵام بەهۆى دواکەوتن و لێبرینى مووچە و نەبوونى دڵنیاییەوە کڕیار زۆر کەم بوو، بۆیە پێشبینى دەکرێ نرخەکە زیاتر لە ئێستا بەرزبێتەوە، ئەگەر هیچ قەیرانێک روو لە هەرێمی کوردستان و عێراق نەکات".


پێشمەرگەیەکی یەکێتی بەناوی (مەجید ئیبراهیم عەبدوڵا) کە لە ئاسایشی پارتی لە هەولێر دەستگیرکرابوو لە روداوێکی تەمومژدا بە هەڵواسراوی دۆزرایەوە و تەرمەکەی ڕەوانەی پزیشکی دادی هەولێر کرا.\nبەگوێرەی راگەیەندراوی ئاسایشی پارتی لە هەولێر ئەو پێشمەرگەیە لە زیندان خۆی خنکاندووە و کەسوکاری و بەرپرسانی یەکێتی لە هەولێر بڕوا بەوە ناهێنن کە ناوبراو خۆی کوشتبێت و گومانیان لە پشکنینەکانی پزیشکی دادی هەولێر هەیە.\nدوای بڵاوبوونەوەی هەواڵی گیانلەدەستدانی پێشمەرگەیەکی یەکێتی لە ئاسایشی پارتی، یەکێتی بڕوا بە ڕووداوەکە ناکات و لە پزیشکی دادی سلێمانیش توێکاری بۆ تەرمەکە دەکەنەوە، بەرپرسێکی ئەو حزبەش دەڵێت: “لە پشکنینەکاندا پاشماوەی ئازاردانی زۆر دەرکەوتووە”.\nحاجی مەسیفی، ئەندامی ئەنجومەنی گشتیی سەرکردایەتی یەکێتی بە میدیاکانی راگەیاند "گومانمان لە روداوەکە هەیە و سکاڵای یاسایی تۆمار دەکەین".\nوتیشی "گومانمان لە پشکنینی پزیشکی دادی هەولێرهەبوو، هەربۆیە شەوی رابردوو، تەرمەکەمان بردە پزیشکی دادی سلێمانی و لەوێ دووبارە پشکنین و توێکاری بۆ تەرمەکە کرا و دەرکەوت ئازار و ئەشکەنجەی زۆر بەجەستەیەوە بووە".\nئه‌م بابه‌ته  204 جار خوێندراوه‌ته‌وه


ڕەهەندە شاراوەکانی ڕووداوی عەفرین و غەوتەی رۆژهەڵاتی سووریا\nمەسعوود ئەسەدوڵڵاهی کارناسی پرسی رۆژهەڵاتی ناڤین لە یادداشتێکدا گۆشەگەلی شاراوە و ئاشکرای شەڕی عەفرین و غەوتەی رۆژهەڵاتی دیمەشقی ڕوون کردەوە.\nئیمانۆئیل ماکرۆن ئاشکرای کرد:\nهه‌وڵی فەڕەنسا و ڕووسیا بۆ جێگرکردنی ئاگربڕ لە سووریا\nسەرۆک کۆماری فەڕەنسا لە ئامادەیی وڵاتەکەی بۆ هاوکاریی کردنی ڕووسیا لە پێناو جێگرکردنی ئاگربڕ لە سووریا هەواڵی دا.\n"گوترش" خوازیاری ڕاگرتنی خێرای پێکدادانەکانی سووریا بوو\nئەمینداری گشتیی ڕێکخراوی نەتەوە یەکگرتووەکان خوازیاری ڕاگرتنی خێرای پێکدادانەکانی سووریا و هەنگاونان لە بواری رێکاری سیاسی بۆ چارەسەریی قەیرانی ئەو وڵاتە بوو.\nدەزگای ئاسایشی هەرێمی كوردستان رایگه‌یاند:\nله‌ناوبردن و ده‌ستگیریی ژماره‌یه‌ک تیرۆریستی داعش له هه‌ڵه‌بجه\nدەزگای ئاسایشی هەرێمی كوردستان راگەیەندراوێكی لەبارەی دەركەوتنی چەكدارەكانی شاخی بەمۆی نزیك هەڵەبجە بڵاوكردەوە و رایگەیاند، "گروپەكە لەناوبراوەو مەترسی نەماوە".\nبه ئاماده بوونی به‌رپرسانی ناوخۆیی و ده‌ره‌کی؛\nدووه‌مین کۆنفڕانسی ئه‌منیه‌تی تاران ده‌ستی پێ کرد\nدووه‌مین کۆنفڕانسی ئه‌منیه‌تی تاران به‌یانی ئه‌مڕۆ به ئاماده‌بوونی به‌رپرسانی ناوخۆیی و ده‌ره‌کی له هۆڵی کۆبوونه‌وه‌ی سه‌ران له تاران به‌رێوه‌چوو.\nئەنجومەنی ئاسایش سەبارەت بە تەوەری بشێوییەکانی ئێران، کۆدەبێتەوە\nڕێکخراوی نەتەوە یەکگرتووەکان ڕایگەیاند کە ئەنجومەنی ئاسایشی ئەو ڕێکخراوە رۆژی هەینی بۆ لێکدانەوە و تاوتوێ کردنی دۆخی ئێستای رۆژهەڵاتی ناڤین کۆدەبێتەوە.\nسەرۆکی کاتی ئەنجومەنی ئاسایش:\nبەڕێوەچوونی دانیشتن سەبارەت بە ئێران لە رۆژەڤی ئەو ئەنجومەنەدا نییە\nسەرەڕای هەوڵەکانی ئەمریکا، نوێنەری هەمیشەیی کازاخستان لە ڕێکخراوی نەتەوە یەکگرتووەکان و سەرۆکی کاتی ئەنجومەنی ئاسایشی ئەو ڕێکخراوە ڕایگەیاند کە بەڕێوەچوونی دانیشتنێک سەبارەت بە ڕووداوەکانی ئێران لە رۆژەڤی کاری ئەو ئەنجومەندا نییە.\nلە کاردانەوە بە شڵەژاوییەکانی ئەم دواییانە؛\nنەتەوە یەکگرتووەکان پاگەندەی لە مەترسی بوونی ژیان لە ئێرانی ڕەت کردەوە\nوتەبێژی نەتەوە یەکگرتووەکان بە ڕەت کردنەوەی ڕاپۆرتە پاگەندەییەکان سەبارەت شڵەژاوییەکانی ئەم دواییانەی ئێران و ئەوەی کە ژیانی خەڵک لە مەترسیدایە، هیوان کۆتایی هاتنی نائارامییەکانی خواست.\nفەڕەنسا داوای کرد؛\nئێران، میسر، تورکیا و عەرەبستان بێنه گرووپی پێوەندی سووریا\nباڵوێزی فەڕەنسا لە مسکۆ دەڵێت دەوڵەتی پاریس خوازیاری ئەندامێتی ئێران، مسر، تورکیا و عەرەبستان لە گرووپی پێوەندی سووریایە لە حاڵێکدا کە ئەندامانی هەمیشەیی ئەنجومانی ئاسایش سەبارەت بە ئەو پرسە هاوڕا نین.\nڕووسیا بڕیار نامەیەک لە دژی سووریای ڤیتۆ کرد\nڕووسیا بڕیار نامەیەک لە دژی سووریا کە داوای دەکرد کاتی لێکۆڵینەوە بۆردمانە کیمیاییەکان درێژ بکرێتەوەی ڤیتۆ کرد.\nڕاگه‌یێندراوی ئەنجومەنی ئاسایش سه‌باره‌ت به که‌رکووک\nدوێنی شه‌و سه‌رۆکی ئه‌نجومه‌نی ئاسایش ڕاگەیەندراوێکی سه‌باره‌ت به دۆخی کەرکوک لە دانیشتنه‌که‌ی ئەنجومەنی ئاسایش خوێندوەتەوە.\nفرۆشی چەک بە میانمار بوەستێنن\nڕێکخراوی لێبوردنی نێودەوڵەتی داوای لە ئەنجومەنی ئاسایشی نەتەوە یەکگرتووەکان کرد فرۆشی چەک بە میانمار بوەستێنێت.\nلە سەر داوای ۷ وڵات؛\nئەنجومەنی ئاسایش لەبارەی موسڵمانانی ڕۆهینگیا کۆدەبێتەوە\nهەلومەرجی میانمار و توندوتیژی لە دژی موسڵمانانی ڕۆهینگیا، مژاری ئەو دانیشتنەیە کە لەم حەوتەیە لە ئەنجومەنی ئاسایشدا بەڕێوە دەچێت.\nداخوازی تورکیا لە ئەنجومەنی ئاسایش بۆ ڕاگرتنی ڕیفراندۆمی هەرێم\nوەزیری دەرەوەی تورکیا داوا لە ئەنجومەنی ئاسایشی نێودەوڵەتی دەکات ریفراندۆمی سەربەخۆیی هەرێمی کوردستانی عێراق تاوتوێ بکات.\nیەکێک لە بنکە دەوڵەتییەکانی کۆریای باکوور هەڕەشەی کرد ئەو وڵاتە ئامادەیە تا لە وەڵامی گەمارۆوە نوێیەکانی ئەنجومەنی ئاسایش ژاپۆن بباتە ژێر ئاوەوە و ویلایەتە یەکگرتووەکان بکاتە خۆڵەمێش.\nوڵامی ئێژه‌یی به پرسیارێکی مێهر:\nزیندانی ڕێبه‌رانی فیتنه له ئێران درێژه‌ی ده‌بێت\nوته‌بێژی ڕێکخراوی دادی ئێران وتی: له کۆبوونه‌وه‌ی ئه‌م دواییه‌ی ئه‌نجومه‌نی باڵای ئه‌منیه‌تی نیشتیمانی ئێران بڕیار دراوه که زیندانی ماڵه‌وه(حه‌سر) بۆ ڕێبه‌رانی فیتنه درێژه‌ی هه‌بێت.\nپێکهاتەی ئەنجومەنی ئاسایش دەبێ خێرا بگۆڕدرێت\nسەرۆک کۆماری تورکیا وتی: پێکهاتەی ڕێکخراوەی نەتەوەیەکگرتووەکان بە تایبەت ئەنجومەنی ئاسایش دەبێ خێرا بگۆردرێت.\nئه‌نجومه‌نی ئاسایشی نیشتمانی تورکیا ڕایگه‌یاند:\nئامانجه‌کانی ئه‌نقه‌ره له ده‌ستێوه‌ردانی سه‌ربازی له سووریا\nئه‌نجومه‌نی ئاسایشی نیشتیمانیی تورکیا پاگه‌نده‌ی ئه‌وه‌ی کرد که ئامانجی ئۆپراسیۆنی قه‌ڵغانی فورات، دابین کردنی ئاسایشی سنووری وڵات، ڕێگری له هێرش بۆ سه‌ر ئه‌و وڵاته و پاک کردنه‌وه‌ی ناوچه‌که‌یه له داعش و میلیشیا کورده‌کان.\nداخوازی بۆ لادانی ئەسەد پێشێل کردنی بڕیارنامەی ئه‌نجومه‌نی ئاسایشه\nوەزیری دەرەوەی ڕووسیا داخوازی بۆ لابردنی بەشار ئەسەدی به پێشێل کردنی بڕیارنامەی ئەنجومەنی ئاسایش وەسف کرد.\nبه ده‌رکردنی بەیاننامه‌یه‌کی توند؛\nئەنجومەنی ئاسایش تاقیکردنەوەی مووشەکی کۆریای باکووری ئیدانە کرد\nئەنجومەنی ئاسایشی نەتەوە یەکگرتووەکان وێڕای ئیدانەکردنی تاقیکردنەوە مووشەکییەکانی کۆریای باکوور، داوای وەڵامی جیدی لەم بوارەوە کرد.\nپێکهاته‌ی ئەنجومەنی ئاسایش دادپەروەرانە نییە\nسەرۆک کۆماری تورکیا هاوکات لەگەڵ نادادپەروەرانە خوێندنەوەی پێکهاته‌ی ئەنجومەنی ئاسایش، ئەم ڕێکخراوەیەی بە بەرهەمی پاش شەڕی یەکەمی جیهانی ناوبرد.\nئەنجومەنی ئاسایش دەستدرێژی تورکیا بۆ سەر خاکی عێراق تاوتوێ دەکات\nئەنجومەنی ئاسایشی ڕێکخراوی نەتەوەیەکگرتووەکان ئەمڕۆ لەسەر داخوازیی ڕووسیا کۆبوونەوەیەک بۆ تاوتوێی دەستدرێژی تورکیا بۆ سەر خاکی عێراق بەڕێوەدەبات.


ئەمڕۆ سیاسەتی دەرەوەی سوید ڕاگەیەنرا - Radio Sweden Kurdish - رادیۆی سوید Radyoya Swêdê | Sveriges Radio\nئەمڕۆ سیاسەتی دەرەوەی سوید ڕاگەیەنرا\nبڵاو کرایه‌وه onsdag 24 februari 2016 kl 10.21\nحکوومەت ئەمڕۆ کاتژمێر نۆی سەرلەبەیانی تا نزیکی دوانیوەڕۆ لە پەرلەمان، دەستی بە ڕاگەیاندنی ڕاپۆرتی تایبەت بە سیاسەتی دەرەوە سویدی کرد و پەرلەمان گفتوگۆی لەسەر کرد.\nلەم راپۆرتەدا کە ساڵانە لەم مانگەدا ڕادەگەیەنرێت، حوکوومەت ڕێکاری سیاسەتی دەرەوەی سوید بۆ ساڵی داهاتوو ڕادەگەیەنێت.\nلە دوای پێشکەشکردنی ڕاپۆرتەکە گفتوگۆکانی پەرلەمان لەسەر ئەو ڕاپۆرتە بەردەوام دەبن.\nمەبەستیش لە سیاسەتی دەرەوەی سوید بە گشتی ئەو سیاسەتەیە کە سوید سەبارەت بە وڵاتانی دیکە پەیڕەویی لێ دەکات. بۆ نموونە سیاسەتی ئاسایش، کۆمەک و گەشەپێدان، هاوکاریی لەسەر پرسی ژینگە، سیاسەتی بازرگانی و هاندان، مافی مرۆڤ.\nبەشێک لەم ڕاپۆرتە تایبەتە بە سیاسەتی دەرەوەی سوید سەبارەت بە پرسی کورد لە تورکیا و سووریا، هەروەها پێشمەرگە و باشووری کوردستان.\nدوو باڵێۆزی نوێ\nیەکێک لەو خاڵانەی لە ڕاپۆرتەکەدا هاتووە و ڤاڵستریۆم ڕایگەیاند ئەوەیە کە حوکوومەت دوو باڵێۆزی نوێ دیاری دەکات، یەکێکیان باڵێۆزێک بۆ پرسی داماڵینی چەکی ئەتۆمییە لە ئاستی نیونەتەوەییدا و ئەوەی دیکە باڵێۆزێکە بۆ پرسی مافەکانی مرۆڤ.\nئەرکی ئەو باڵێۆزە کارکردنە بۆ پرسەکانی مافی مرۆڤ و بەرگرتن لە هەڵاواردن ڕوو بە وڵاتانی دیکە بۆ نموونە کارکردن بۆ دژەڕاسیزم، دژەڕقەرەج، فۆبیای ئیسلام و فۆبیای ئەفەریقی. هەروەها پاراستنی مافی تەندروستیی و پێناسەی ڕەگەز بۆ هەموو کەسێک لە سەرو جنس و جۆری ڕەگەزەوە.\nسیاسەتی بێلایەنی و هاوکاری بەردەوام دەبێت\nڕێکاریی سوید سەبارەت بە پرسی ئەمن و ئاسایش وەک خۆیەتی، ئەوەی کە ئێمە سیاسەتی بێلایەنیی پەیڕەو دەکەین و هیچ پابەندییەکی سەربازیمان لە ئەوروپادا نییە بۆتە مایەی سەقامگیریی و ئاسایش لە باکوری ئەورووپا.\nبەڵام بۆ ئەوەی ئەو بێلایەنییە مایەی ئاسایش و سەقامگیری بێت دەبێت هاوکارییەکانمان لەگەڵ وڵاتانی دیکە و ڕێکخراوەکان بەردەوام بێت بۆ نموونە هاوکاریی لەگەڵ ناتۆ، یەکییەتیی ئەورووپا و وڵاتانی دیکەی باکور، ڕێکخراوی نەتەوەیەکگرتووەکان.\nهاوکات سیاسەتی هاوپشتیی سوید بۆ وڵاتانی دیکە وەک خۆیەتی، واتا سوید ڕۆڵی تەماشاکار نابینێت گەر بێت و وڵاتێکی دراوسێمان یاخوود یەکییەتیی ئەورووپا تووشی کارەساتێک ببێت، سوید دەبێت بتوانێت هاوکاریی مەدەنی و سەربازیی پێشکەش بکات و وەربگرێت.\nوەزیری دەرەوەی سوید مارگۆت ڤاڵسترێۆم هەروەها وتی کە ژینگە یەکێکە لە پرسە هەرە گرنگەکان بە شێوەیەک کە پرسی ئاسایش جگە لە هەڕەشەی سەربازیی، تیرۆریزم، ژینگە، کۆچ، نەخۆشییە درمەکان و قاچاخچیتی بە مرۆڤەوەش دەگرێتەوە. واتا کارکردنمان بۆ پاراستنی ئاسایش دەبێت بەرفراوان و فرەلایەنە بێت.\nسیاسەتی دەرەوەی فێمێنیستانە\nسوید لەمەودوا سیاسەتی دەرەوەی لەسەر بنەمای فێمێنیستانە پەیڕەو دەکات، بەشێوەیەک کە ژنان بهێنرێنە پرۆسەی ئاشتیی کە ژنان لە گفتوگۆکانی تایبەت بە ئاشتی لەسەر ئاستی جیهان بەشدار بن بۆ نموونە لە گفتوگۆکانی ئاشتی بۆ سووریا.\nئەمە بەردەوامیدان و پەیڕەوکردنی ئەو هەوڵەی حوکوومەتە کە لە ماوەی پاییزی ساڵی رابوردوودا لە کۆنفرانسێکدا باسی لێوە کرا، ئەو کات سەرەکوەزیران ستێفان لێۆڤێن دەستپێشخەری ئەو هەوڵە وتی کە هەوڵدەدەن ژنان بهێننە نێو پرۆسەکانی ئاشتتییەوە لەو شوێنانەی جیهان کە ناکۆکی و جەنگی تێدایە. ئامانجی ئەو تۆڕە ئەوەیە کە بەبەشداریی ژنان پرۆسەی ئاشتی پتەوتر بێت و یەکسانی نێوان ژن و پیاو بە بەشدارییان لە مەیدانە جیاوازەکاندا پەرە پێ بدرێت.\nهەر لەو ڕاپۆرتەی ئەمڕۆ تایبەت بە سیاسەتی دەرەوەی سوید بۆ ساڵی داهاتوو ڕاگەیەنرا کە یەکییەتیی ئەورووپا و تورکیا دەبێت هەنگاوی کۆنکرێتی سەبارەت بە ڕێککەتننامەکەیان سەبارەت بە پرسی کۆچ نیشان بدەن. لە هەمانکاتتدا نیگەرانیی سوید سەبارەت بە توندوتیژییەکانی ناو تورکیا و پێشێلکردنی مافی مرۆڤ لەو وڵاتە ئاماژەی پێدرا.\nتێبینی! سەبارەت بە پرسی کورد لەو گفتوگۆیانەی ئەمڕۆی پەرلەمانی سوید، گوێبێستی ئەو گفتوگۆیەی نێوان هاوکارم بەشیر کاڤاک و من، نازەنین مەحموود بن!


دستبەسەر کردنی ٤٣ لاوی شاری بانە لە لایان ئیتلاعاتی سپای پاسدارانەوە – زاگرۆس پۆست\nماڵەوە / ئێران / دستبەسەر کردنی ٤٣ لاوی شاری بانە لە لایان ئیتلاعاتی سپای پاسدارانەوە\nدستبەسەر کردنی ٤٣ لاوی شاری بانە لە لایان ئیتلاعاتی سپای پاسدارانەوە\nپێنج شه‌ممه 30 نیسان 2020\tئێران 120 جار خوێنراوه‌ته‌وه\nئیتلاعاتى سوپا لە شارى بانە ٤٣ لاوى دەستبەسەر کرد.\nبە پێى هەواڵى گەیشتوو، ئیتلاعاتى سوپا کوێرکوێرانە دەستى بە گرتنى لاوانى شارى بانە کردووە. تەنانەت گەیشتووەتە ئاستێک کە ئەندامانى تەواوى بنەماڵەیەکى وەک (فەرهاد و بێستوون و زانا ئەحمەدپوور) و یا (کەریم و محەمەد و بارزان کەریمى” کە بران، دەستبەسەر بکات!\nتەنیا لە ناوچەى هەمزاواى بانە، ١٤ کەس دەستبەسەر کراون کە هەندێکیان لە خزمانى سەر بە هێزە کوردەکانى دژ بە کۆمارى ئیسلامین. زۆرینەى دەستبەسەرکراوەکان، چالاکى مەدەنى و فەرهەنگین.\nئامانجى گرتن و زیندانیکردنى لاوان لە لایەن ئیتلاعاتى سوپاى پاسدارانەوە لە بانە و قەرارگاى هەمزەى سەیدوشوھەدای سوپاى پاسداران، تەنیا بۆ چاوترساندنى خەڵکى شارەکەیە.\nبانە یەکەمین شارە کە لە مێژووى ئێراندا یەکدەست و یەکگرتوو، درێژترین مانگرتنى سەراسەرى هەبووە دژى کۆمارى ئیسلامى.\nسوپاى پاسداران هەوڵ دەدات بە گرتنى لاوانى بوێرى ئەم شارە و دروستکردنى جەوێکى ئەمنیەتى، پێش بە هەموو چالاکییەکى مەدەنىو فەرهەنگى و کۆمەڵایەتى لە شارەکەدا بگرێت و بەمەش کاریگەرى لەسەر شارەکانى دیکەى کوردستان دابنێت.


ئێران ده‌ڵێت پـێنجشه‌ممه وتووێژی ناوه‌كی له‌گه‌ڵ یه‌كێتی ئه‌وروپا ده‌ستپـێده‌كات\nئێران ده‌ڵێت گه‌وره وتووێـژكه‌ری ناوه‌كی وڵاته‌كه‌ی و به‌رپـرسی ڕێبازی ده‌ره‌وه‌ی یه‌كێتی ئه‌وروپا ڕۆژی پـێـنجشه‌ممه كۆده‌بنه‌وه به‌مه‌به‌ستی وتووێـژكردن سه‌باره‌ت به به‌رنامه ناوه‌كیـیه‌كه‌ی ئێران.\nوه‌زاره‌تی ده‌ره‌وه‌ی ئێران ئه‌م هه‌واڵه‌ی ڕاگه‌یاند پاش چه‌ند كاتژمێـرێـك له‌وه‌ی گوتبووی وتووێـژه‌كان دواخراون. به‌ڵام ده‌مڕاسـته‌كه‌ی وه‌زاره‌تی ده‌ره‌وه گوتیشی هێشـتا شوێنی وتووێـژه‌كان دیاری نه‌كراوه.\nشـایانی باسه مه‌به‌ست له‌م وتووێـژانه‌ی نێوان ئێران و یه‌كێتی ئه‌وروپا كۆتایی هێنانه به‌و قه‌یرانه‌ی كه له‌سه‌ر به‌رنامه ناوه‌كیـیه‌كه‌ی ئێران كه‌وتۆته‌وه. ئێران ئه‌و بڕیارانه‌ی نه‌ته‌وه یه‌كگرتووه‌كانی پـشتگوێ خست كه داوای لێده‌كرد كاره‌كانی پـیتاندنی یۆرانیۆم ڕابگرێت.\nپـێشتر له‌م مانگه‌دا ئه‌نجومه‌نی ئاسایشی نه‌ته‌وه یه‌كگرتووه‌كان چه‌ند سـزایه‌كی كه‌می به‌سه‌ر ئێراندا سه‌پاند له‌سه‌ر پشتگوێ خسـتنی بڕیاره‌كانی پـێشـووی ئه‌نجومه‌نه‌كه.\nوڵاته یه‌كگرتووه‌كانی ئه‌مریكا و هاوپه‌یمانه‌كانی ئێران به هه‌وڵـدان بۆ دروسـتكردنی چه‌كی ناوه‌كی تاوانبار ده‌كه‌ن. تارانیش ده‌ڵێت به‌رنامه ناوه‌كیـیه‌كه‌ی ته‌نها بۆ مه‌به‌ستی ئاشـتی‌یانه‌یه.


ناتانیاهۆ بۆجاری پێنجەم بۆ پێکهێنانی حکومەت راسپێردرا\nسەرۆکی ئیسڕائیل ریئۆفین ریڤیلین، سەرۆک وەزیری ئیسڕائیل بنیامین ناتانیاهوی راسپارد بۆ پێکهێنانی حکومەتێکی نوێ بە رابەرایەتی حیزبی لیکۆد، ئەمەش دوای ئەوەی دانوستانەکانی دابەشکردنی دەسەڵات لەگەڵ رکابەرەکەی ناتانیاهو بێنی گانتزدا شکستیان هێنا.\nئەوەش لە کاتێکدایە، دوای تێپەڕبوونی هەشت رۆژ بەسەر هەڵبژاردنەکاندا کە هێشتا یەکلایی نەبووەتەوە، روونییە ناتانیاهو بۆ جاری پێنجەم لە پۆستەکەیدا دەمێنێتەوە یاخود نا، کوتلەی باڵی راست بە رابەرایەتی حیزبی لیکۆد و حیزبە ئاینییەکان پێکەوە پێویستان بە شەش کورسی دیکە هەیە تاوەکو ببنە زۆرینەی پەرلەمان.\nلە گرتە ڤیدییۆییەکاندا دەردەکەوێت ریفیلین ناتانیاهو رادەسپێرێت بۆ پێکهێنانی حکومەتی نوێی وڵاتەکە، ناتانیاهو ٢٨ رۆژی لەبەردەستدایە تاوەکو حکومەتەکەی پێک بهێنێت، ئەگەر نەیتوانی لەو ماوەیەدا پێکی بهێنێت دەکرێت چواردە رۆژی بۆ درێژ بکرێتەوە.\nئەوەش لە دوای ئەوەوەدێت، هەفتەی رابردوو لە ئیسرائیل هەڵبژاردن بەرێوەچوو بۆ دیاریکردنی حکومەتێک نوێ.


ڤیدیۆ : سوارێز به گریانه‌وه ماڵ ئاوای كرد\nلویس سوارێزی ئۆرۆگوای و هێرشبه‌ری پێشووی به‌رشه‌لۆنه له كۆنگره‌یه‌كی ڕۆژنامه‌وانیدا به گریانه‌وه‌ماڵئاوای له یانه‌كه‌ی وهانده‌ران كردو چه‌ندین وته‌ی كاریبگه‌ریشی پێشكه‌ش كرد .\nسه‌ره‌تا سوارێز وتی : په‌شیمانم كه چه‌ند یارییه‌كم به پێكانه‌وه بۆ به‌رشه‌لۆنه ئه‌نجامدا ،وتیشی كاتێك به مێسیم وت یانه‌كه جێده‌هێڵم شۆك بوو ، به‌لاَِم به دڵنیاییه‌وه ڕۆشتنم له یانه‌كه كاریگه‌ری له‌سه‌ر په‌یوه‌ندی نێوانمان دروست ناكات هه‌رگیز .\nسوارێز باسی له‌وه‌ش كرد كه پێش ئه‌وه‌ی ڕووبكاته به‌رشه‌لۆنه ته‌نها به پله‌یسته‌یشن خه‌وی به یاریكردن له به‌رشه‌لۆنه بینیوه و سه‌باره‌ت به مێسیش پێیان وتووه كه خۆپه‌رسته وته‌نها ئاستی خۆی لا گرنگه به‌لاَم ده‌ركه‌وت كه ئه‌مانه هه‌مووی درۆن .\nسوارێز به‌رده‌وام ده‌بێت و ده‌ڵێت : ئه‌مڕۆ ڕۆژێكی زۆر ناخۆشه بۆ من ، هه‌رگیز بیرم نه‌كردۆته‌وه له‌وه‌ی ڕۆژیك به‌رامبه‌ر به‌رشه‌لۆنه یاری بكه‌م.\nله كۆتاییشدا سوارێز وتی: من به‌سه‌ر به‌رزی له یانه‌كه ده‌ڕۆم و خۆشحاڵم كه سێیه‌م گۆڵكاری مێژووی یانه‌كه‌م، سه‌باره‌ت به ته‌له‌فونه‌كه‌ی كومانیش پێم وایه هه‌ندێ جار له‌تۆپی پێی دا شتی وا ڕوو ده‌دات وده‌بێت ئاسایی وه‌ریگریت .\nكۆنۆر ماكریگۆری دووباره دێته‌وه نێو ململانێكان\nبه وێنه : پێكهاته‌ی چاوه‌ڕواننه‌كراوی یاری كلاسیكۆ ئاشكرا ده‌كرێت\nوێنە : باشترین پێكهاتەی چامپیۆنسلیگ بڵاو كرایەوە\nكومان دڵی هانده‌رانی یانه‌كه‌ی خۆش ده‌كات\nپێش كلاسیكۆ به‌رشه‌لۆنه هه‌واڵێكی خۆشی پێده‌گات\nبه‌رشه‌لۆنه داوایه‌كی له یه‌كێتی تۆپی پێی ئه‌وروپا هه‌یه


وەزارەتى خوێندنى باڵا كارنامه‌كه‌ی بۆ ساڵی نوێی خوێندن له زانكۆ و په‌یمانگاكان راگه‌یاند - باسک نێت\nدەستپێك/ هەواڵ/ كوردستان/وەزارەتى خوێندنى باڵا كارنامه‌كه‌ی بۆ ساڵی نوێی خوێندن له زانكۆ و په‌یمانگاكان راگه‌یاند\nدوای كۆبوونه‌وه‌ی وه‌زاره‌تی خوێندنی باڵا و توێژینه‌وه‌ی زانستی حكومه‌تی هه‌رێمی كوردستان كه ئه‌مڕۆ به شێوه‌یه‌كی ئۆنلاین به‌ڕێوه‌چوو، له راگه‌یه‌ندراوێكدا وه‌زارتی ناوبراو پلان و به‌رنامه‌كانی بۆ ساڵی نوێی خوێندن (2020-2021) له زانكۆ و په‌یمانگه‌كان ئاشكرا كرد و راشیگه‌یاند، ئه‌و پلان و پێشنیازانه به مه‌به‌ستی په‌سه‌ندكردنی بۆ سه‌رۆكایه‌تی ئه‌نجوومه‌نی وه‌زیران به‌رز كرانه‌وه.\nله راگه‌یه‌ندراوه‌كه‌دا هاتووه، ئەمڕۆ شەممە رێکەوتى (29/8/2020) ئەنجومەنى وەزارەتى خوێندنى باڵا و توێژینەوەى زانستى بەسەرپەرشتى د. ئارام محمد قادر، سەرۆکى ئەنجومەنى وەزارەت و ئامادەبونى بریکارى وەزارەت و سەرجەم سەرۆك زانکۆکان، کۆبونەوەى ژمارە (9)ى ئاسایى خۆى بەشێوەى ئۆنلاین ئەنجامدا.\nلەکۆبونەوەکەدا کە نوێنەرانى یەکێتى مامۆستایانى کوردستان ئامادەیبون، وەزیرى خوێندنى باڵا و توێژینەوەى زانستى ئاماژەى بە دواین پەرەسەندن و پێشهاتەکانى بارودۆخى هەرێمى کوردستان و بڵاوبونەوەى پەتاى کۆرۆنا کرد و تیشکى خستەر سەر پڕۆژەى وەزارەت بۆ دەستپێکردنەوەى ساڵى نوێى خوێندن.\nد. ئارام محمد قادر راشیگەیاند: بەڕەچاوکردنى بارودۆخى تەندروستى لە هەرێمى کوردستان و سەلامەتى گیانى خوێندکاران و قوتابیان، بۆ ساڵى نوێى خوێندنى (2020-2021) پلان و بەرنامەى تازەمان بەئاراستەى بەرەوپێشبردنى ڕەوتى خوێندن لە هەرێمى کوردستان و، بەرزکردنەوەى ئاستى زانستى خوێندکاران و، کواڵێتى خوێندن داڕشتوە، بۆ ئەمەش ئاماژەى بە پلان و پڕۆژەی پێشنیازى ساڵى نوێى خوێندن کرد.\nبە رەچاوکردنى بارودۆخى تەندروستى هەرێمى کوردستان، لە کۆبونەوەکەدا چەندین پێشنیاز بۆ ئەنجوومەنى وەزیران بەرزکرایەوە بەمەبەستى پەسەندکردنیان، كە بریتین لە:\nخوێندنى ساڵى نوێى ئەکادیمى لە (1/9) دەستپێدەکات و پێویستە ساڵى ئەکادیمى لە (30/6) کۆتای پێ بێت.\nلە نێوان (20/9) تاکو (4/10) پرۆسەى خوێندن لە زانکۆ و پەیمانگەکانى لە هەرێمى کوردستان دەستپیدەکات، بەشێوەیەک زانکۆکان سەرپشکن و دەسەڵاتیان پێدەدرێت لە نێوان ئەم دوو ڕێكەوتە رۆژێک بۆ دەستپێکردنى خوێندنى ساڵى (2020-2021) دەستنیشان بکەن.\nسیستمى خوێندن بۆ ساڵى خوێندنى (2020-2021) بریتیە لە خوێندنى ئاوێتە واتە (blended learning).\nخوێندنى وانە پراکتیکییەکان و تاقیکردنەوەى کۆرسەکان و کۆتاى ساڵ و تەطبیقاتى ناو نەخۆشخانە و تاقیگەکان و وانە تیۆریە سەرەکییەکان لە ناو کامپەس دەخوێنرێت، بەو واتایەى زۆربەى خوێندنى ساڵى نوێ لە ناو کەمپەس دەبێت.\nماوەى نێوان (9/1) تاکو (10/4) ئەو ماوەیە بۆ ڕاهێنانى مامۆستایان بەکاردەهێنرێت، یاخود ڕێکخستنەوەى ساڵنامەى زانکۆ و قەرەبوکردنەوەى وانە فەوتاوەکان.\nهیچ کۆرسێکى خوێندن لە زانکۆ و پەیمانگەکان نابێت لە (15) هەفتە کەمتر بێت.\nبەهۆى بارودۆخى تەندروستى و بڵاوبونەوەى پەتاى کۆرۆنا، تەنها بۆ ئەمساڵى خوێندنى (2020-2021) لە نێوان زانکۆکانى هەرێم سیستمى میواندارى دەکرێتەوە، ئەویش لە نێوان بەش و سیستمى هاوشێوەدا دەبێت.\nبۆ خوێندنى ئاوێتە، هەر زانکۆیەك ئەو پلاتفۆرمە ستانداردانەى خوێندن بەکاردەهێنێت، کە یونسکۆ راسپاردەى دەکات.\nلە (2020/10/11) پرۆسەى خوێندنى خوێندنى باڵا/ ماستەر و دکتۆرا دەستپێدەکات.\nکۆى ئەم پێشنیازانە و چەندین پێشنیازى دیکەى پەیوەست بە پرۆسەى ساڵى نوێى خوێندن تاوتوێکران و دەخرێـتە بەردەم ئەنجومەنى وەزیران بەمەبەستى تاوتوێکردن و پەسەندکردنیان.\nهەر لە کۆبونەوەکەدا، لەسەر ڕاسپاردەى وەزیرى خوێندنى باڵا و توێژینەوەى زانستى، کە نوێنەرانى یەکێتى مامۆستایانى کوردستان ئامادەیبون، هەریەک لە م. ئەحمەد گەرمیانى و د. نادر مستەفا نانەکەلى لە وتەیەى جیا جیادا، ئاماژەیان بە پڕۆژە و بەرنامەکانى یەکێتى مامۆستایانى کوردستان کرد بۆ دەستپێکردنى ساڵى نوێى خوێندن، بۆ ئەمەش پشتگیرى یەکێتى مامۆستایانى کوردستانیان بۆ پڕۆژەکەى وەزارەتى خوێندنى باڵا و توێژینەوەى زانستى خستەڕوو.\nنرخی نەوتی خاوی برێنت بەرزبوەوە و یەك بەرمیل 27 دۆلاری تێپەڕاند


له‌به‌ر ئه‌م هۆكاره ده‌رگای ژووری منداڵه‌كانتان داخه‌ن\nبه‌پێی هه‌واڵێكی ڕۆژنامه‌یه‌كی به‌ریتانی، داخستنی ده‌رگای ژووری منداڵان له كاتی خه‌ودا، ده‌بێته هۆی پاراستنیان و به‌دوورخستنیان له هه‌موو كاره‌ساتێكی نامۆ.\nماڵپه‌ڕی لبنان٢٤ بڵاوی كرده‌وه، له بڵاوكراوه‌یه‌كی ڕۆژنامه‌ی میرۆری به‌ریتانیدا هاتووه، دایك و باوكان باشتره ده‌رگای ژووری نوستنی منداڵه‌كانیان هه‌میشه به داخراوی جێبێڵن، بۆ ئه‌وه‌ی ئه‌گه‌ر ڕووداوێكی نه‌خوازراو له ده‌ره‌وه‌ی ژووره‌كه ڕووی دا، كار له ژووری منداڵه‌كه نه‌كات و زیانی پێ نه‌گات.\nئه‌م هه‌واڵه دوای ئه‌وه بڵاو كرایه‌وه كه له ویلایه‌تی نیویۆركی ئه‌مه‌ریكا وێنه‌ی ماڵێك له تۆڕه كۆمه‌ڵایه‌تییه‌كان ده‌نگی دابووه‌وه، تێیدا ڕووداوێك ڕووی دابوو و ماڵێك به ته‌واوی ئاگری تێبه‌ر بووبوو، به‌ڵام له‌به‌ر ئه‌وه‌ی ژووری منداڵه‌كه‌یان به توندی داخستبوو، هیچ زیانێك به‌ر منداڵه‌كه و ژووره‌كه‌ی نه‌كه‌وتبوو.\nله وێنه‌كاندا دیاره، ده‌رگای ژووری منداڵه‌كه له دیوی ده‌ره‌وه‌ی به ته‌واوی ڕه‌ش بووه و سووتاوه، به‌ڵام هه‌مان ده‌رگا له دیوی ناوه‌وه وه‌ك خۆی سپییه و هیچ زیانێكی پێ نه‌گه‌یشتووه، ئه‌مه‌ش ده‌نگدانه‌وه‌یه‌كی زۆری له‌ناو میدیاكان دروست كرد.\nشایانی باسه خێزانی منداڵه‌كه بێ ئه‌وه‌ی هیچ زیانێك به ته‌ندروستییان بگات ڕزگاریان بووه، منداڵه‌كه‌شیان كه له ژووره‌وه بووه، بارودۆخی له هه‌موویان جێگیرتره.\nمیشێل حه‌زی له كورسیی پێشووی مێرده‌كه‌یه‌تی\nباڵەكایەتی ... دوو شاخەوان لە مردن رزگار كران\nبەهۆی باڵاپۆشێك ئۆتۆمبێلێك خۆی بە فڕۆكەكەی ئەنجێلا مێركل دەكێشێت\nدوو فڕۆكەی گەشتیاری بەریەك دەكەون و دەیان كەس دەبنە قوربانی


سەفەرت خێر بوو، ئەرمەنی لامەسەو!\nزندەیاد[پەرتۆ کرماشانی] یەکێگ لەو کەسەیلە بی ک پشت [شامی کرماشانی]، تۊیەنست شعر کلاسیک کوردیی کرماشان-ئیلام، کوردستانی‌ترەو بکێد و بەشێگ لە دەرەتان شعر ئی ناوچەیلە وە سەرجەم کوردستان بناسنێت. پشت شیفت-پارادایم زوان شعر کوردی گوورانی وە زوان کوردی ناوچەیی ئیلامی و کرماشانی، شعر پەرتۆ تۊیەنست زوان شعری شاریێگ(کرماشان) وەدی بارێد ک دەرکەفتەی زوان ناونجیێ بوود ک لە دریژەی پانسەد ساڵە لەی شارە وەدی هاتێیە. تایبەتمەندی ئی زوان شعریە، سادەیی و ئمڕووکەیی و کۆمەڵایەتی بۊنێیە. هەر چەند پەرتۆیش لە کێشەی ئاسیملاسیۆن لە دۊر نەۊیە و هاتێ زوان ڕووژانەیشێ فارسی کرماشانی بۊد و فرەترین شعرەیلێ وە زوان فارسی بۊن، وەڵام تۊیەنست ناوەڕووکێگ کۆمەڵایەتی و شوناسی وەدی بارێد تا "کوردبۊن" لە کرماشان لە ڕێ شعرەیل پەرتۆ ڕەنگ و دەنگ فرەترێ بگرێ و ڕووح لە ناوێ لە بان شاپەڕ خێاڵ باڵەو بگرێ.\nکرماشان لە ناو شعر پەرتۆ داڵ گرنگێگە و نیشتمان دوستی لە ناوێ ڕەنگ قۊلێ دێرێ وەجوورێ ک وەجی هیشتنێ وە ناوەجی زانێ و ئۊشێد:\nشار کرماشان دیار عشقه خاپۊری نەکەین\nخەڕگ کوورە بنیشم، خاکم و ئاوم هەر یەسە\nپەیوەندی کرماشان جوور یەی گەورە شار کوردی و ناوەند پەڕەی شوناس کوردی وەگەرد ئەو دۊیای کوردستان لە لای پەرتۆ پرس بایخدار و هاوچارەنۊسێگە، وەجوورێ ک ئۊشێد:\nم کرماشانی، تۆ کورد بانە\nوەیەک دۊریم، دۊری دەردمانە\nم وەبان پەڕاو تۆ وە ئاربابا\nئەڕا یەکتر ئاگرێ واکەیم شەوانە\nبەشێگ‌تر لە ناوەڕووک شعر پەرتۆ بابەتەیلە ک لە ژیان واقعی کۆمەڵگا ڕەنگەو دەن، جوور یەکسانی و زوڵم‌زێزی و ڕێزگرتن لە باوەڕیل یەکترەکی. پەرتۆ ئۊشێد:\nهەم پەڕ و باڵم بەسانە و هەم دەمم دۊڕاننە\nتا م بووم و حەرف حەق نەۊشم، جواوم هەر یەسە\nپەرتۆ ئەر ئاوارەم و باوان خراو و دەروەدەر\nئۊشم ئی زوڵمە نەمینێ، ناحساوم هەر یەسە\nهەرگز نە لە کەس ڕەنجیە، نە کەس لە خوەی ڕه‌نجانێیە\nئەڕ دەیریە، ئەر کافرە، مەردم یە دین پەرتۆە\nپەرتۆ دوماین نەوە لە شاعرەیل کلاسیک‌ئۊش کرماشان بی ک هەم پا لە ناو سونەت داشت و هەم مودڕنیتە و دەوران پاش مودڕنیزم دەرک کرد و هەم غەزەلەیلێ ئامیتە وە ئەوین و حه‌ق‌خوازی و پرس ژیان کۆمەڵایەتی سەردەم خوەی بۊ.\nوەداخەو ئمڕوو مامۆستا پەرتۆ لە تەمەن ۹۱ ساڵی چەو لە جهان بەسا و هووگرەیلێ چەو ئەسرین و دڵخەمبار کرد. یادێ و ڕێ داناییێ پڕ ڕێوار.


ئه‌و كه‌سه‌ى له فڕۆكه ئه‌مریكییه‌كه له كابول كه‌وته خواره‌وه كێ بوو؟\nچیرۆکى ئەو پزیشکەى لە فڕۆکە ئەمەریکییەکە کەوتە خوارەوە\nئه‌و دیمەنەی کە لە رووداوەکانى ئەفغانستاندا جیهانی توشی شۆک و سەرسوڕمان کرد دیمەنى ئەو هاوڵاتیەى ئەو وڵاتە بوو کە خۆی بە پەنجەرەی فڕۆکەیەکی سەربازى ئەمەریکییەوە هەڵواسی پێش ئەوەی بکەوێتە خوارەوە و گیان لەدەست بدات کە پزیشکێکى ددان بوو بەناوى محەمەد فیدا.\nوتیشى، کوڕەکەی پارەیەکی زۆرى لە پرۆسەی هاوسەرگیریدا خەرج کردوە، بەهۆی ئەوەش پەنای بردە بەر قەرزێکی زۆر ، بەردەوام لە دڵەڕاوکێدا دەژیا و بیری لە کۆچکردن بۆ دەرەوەی وڵات دەکردەوە بۆ ئەوەی ئیش بکات و قەرزەکانی بداتەوە.\nئاماژه‌ى به‌وه‌شكرد، بەڵام دوای ئەوەی کە زانی ئەمەریکییەکان بە گەیشتنی تالیبان و کۆنتڕۆڵکردنی تەواوی وڵاتەکە، ئەفغانییەکان بە فڕۆکە دەگوازنەوە بۆ ئەمەریکا ئەم هەلەی قواستەوە بەو ئومێدەی بەو کاروانە بگات.\nباوکی محەمەد راشیگه‌یاند، کوڕەکەم دووەم ڕۆژی کۆنتڕۆڵکردنی کابول لەلایەن تالیبانەوە لە ماڵ چوە دەرەوە ، ئێمەش وامانزانی بۆ سەر ئیش و کارەکەی ماڵی بەجێهێشتوە، بەڵام دوای ئەوەی لە وادەی خۆیدا نەگەڕایەوە پەیوەندیم پێوە کرد بەڵام ژمارەکەی داخرابوو.\nدوپاتیشیكرده‌وه، بەڵام دوای کاتژمێر یەک ونیوی نیوەڕۆ زەنگی تەلەفۆنەکەم لێیدا و پیاوێک پێی وتم کەسێک لە فڕۆکەکە کەوتۆتە خوارەوە و ژمارە تەلەفۆنەکەی تۆی تێدایە.\nرونیشیكرده‌وه، تا ئەو کاتەش کە چوم بۆ فڕۆکەخانەی کابوڵ ئەو هیوایەم لەدڵدا مابوو کە کوڕەکەم لە ژیاندا ماوە بەڵام تەنها جەستەیەکی ساردوسڕم وەرگرتەوە.\nله كاتى هاتنى تاڵیبان بۆ كابول و راده‌ستكردنى ده‌سه‌ڵات له‌لایه‌ن حكومه‌تى ئه‌فغانستانه‌وه به تاڵیبان، چه‌ندین چیرۆكى جیاوازى به دواى خۆیدا هێنا سه‌یرترین روداوه‌كانیش بریتى بوون له سه‌ركه‌وتنى هاوڵاتیانى ئه‌و وڵاته بوو به‌سه‌ر فڕۆكه و چوونه سه‌ر فرۆكه‌كانى هاوپه‌یمانى و مه‌ده‌نى بوو كه ئه‌م جۆره كاردانه‌وه‌ى زۆرى به‌دواى خۆیدا هێنا، وڵاتانى له‌و دیمه‌نانه توشى شۆك كرد، وه‌ك هه‌ندێك ده‌ڵێن شێوازى كۆچكردنى هاوڵاتیانى ئه‌و وڵاته بۆ ئه‌وه ده‌گه‌ڕێته‌وه كه ترسیان هه‌یه له شێوازى مامه‌ڵه‌كردنى تاڵیبان و ئه‌و یاسایانه‌ى تاڵیبان كه له ماوه‌ى رابردوودا په‌یڕه‌ویان ده‌كرد، ئه‌مه‌ش كارى كردۆته سه‌ر هاوڵاتیانى ئه‌و وڵاته و ترسیان هه‌یه له‌وه‌ى بارودۆخى پێش چه‌ندین ساڵ دوباره ببێته‌وه.\nئه‌م بابه‌ته 12924 جار خوێنراوه‌ته‌وه


ئه‌ردۆغان: كورد گه‌ڕاوه‌ته‌وه سه‌ر ئه‌سڵی خۆی - كوردى\nموجز العراق » كوردى » ئه‌ردۆغان: كورد گه‌ڕاوه‌ته‌وه سه‌ر ئه‌سڵی خۆی\nئه‌ردۆغان: كورد گه‌ڕاوه‌ته‌وه سه‌ر ئه‌سڵی خۆی\nسه‌رۆككۆماری توركیا خۆشحاڵی خۆی ده‌ربڕی به‌زیادبوونی رێژه‌ی ده‌نگه‌كانی به‌ڵێ له باكووری كوردستان و گوتی “برایانی كوردمان له ناوچه‌كانی باشوور و باشووری رۆژهه‌ڵاتی توركیا گه‌ڕاونه‌ته‌وه سه‌ر ئه‌سڵی خۆیان”.\nره‌جه‌ب ته‌یب ئه‌ردۆغان له هه‌ڤپه‌یڤینێكی تایبه‌تیدا له‌باره‌ی ئه‌نجامی گشتپرسی له باكووری كوردستان رایگه‌یاند، برایانی كوردمان و خەڵكی ناوچەکە گەڕاونەتەوە سەر ئەسلی خۆیان. سەرۆککۆماری تورکیا ئاماژەی بەوەدا کە ، لەسەرەتای دەستپێکی کاری سیاسیدا چووەتە ئەو ناوچانە، کە خەڵکانی موحافەزەکار و دروستن.\nئەردۆغان هه‌ر له‌باره‌ی باكووری كوردستانه‌وه گوتی “خەڵکی ناوچەکەمان، بەداخەوە لەرێی هەڕەشە و چەندین بارودۆخی دیكه‌وه کە بۆیان دروستکرا، کات هەبوو دەکوژران، دەردەکران، دیموگرافی ناوچەکەیان گۆڕدرا. به‌ڵام له‌ماوه‌ی نزیکه‌ی یه‌کساڵدا ئۆپه‌راسیۆنی جددیی بۆ سه‌ر تیرۆر ده‌ستیپێکرد و له‌ماوه‌ی 20 مانگی رابردوودا نزیکه‌ی 11 هه‌زار تیرۆریست کوژراون و له‌ماوه‌ی چه‌ند رۆژێکدا له دۆڵی به‌ستله‌ر له شرناخ 26 تیرۆریست کوژران”.\nسه‌رۆكکۆماری تورکیا ئاماژه‌ی به‌وه‌کرد له‌رێگه‌ی وه‌رچه‌رخانی شارسازییه‌وه، دووباره ئه‌و ناوچانه بنیات ده‌نێنه‌وه و رایگه‌یاند ”ئه‌و ناوچانه له‌ماوه‌ی ساڵ و نیوێکدا زۆر جیاواز ده‌بێت و به‌خێرایی ئاوه‌دان ده‌كرێته‌وه، ئه‌و خوشک و برا کوردانه‌م که له‌وێوه هه‌ڵاتوون، دووباره ده‌گه‌ڕێنه‌وه سه‌ر ماڵ وحاڵ و زێدی خۆیان و له‌خۆشی و ئارامیدا له‌وێ درێژه به‌ژیانیان ده‌ده‌ن”.\nرۆژی یەکشەممە 16-4-2017 خەڵکی تورکیا لە گشتپرسییەکدا بۆ گۆڕینی 18 ماددەی دەستووری ئەو وڵاتە چوونە سەر سندووقەکانی دەنگدان و لەئەنجامدا 51.4% -ی خەڵک دەنگیان بە بەڵێ داو لە بەرامبەردا 48.6% -ی خەڵک دەنگیان بە گۆڕانکارییەکە نەدا و بەو پێیە دەنگی بەڵێ سەرکەوت.\nبەپێی ئەنجامەکانی گشتپرسییەکەی تورکیا لە 21 شاری باکووری کوردستان، لە 11 شار دەنگی “بەڵێ” سەرکەوتووە و لە 10 شارەکەی دیکەش هاونیشتمانیان دەنگیان بە “نەخێر”دا.


ستیف سنۆفسکی سەرۆکی بەشی ویندۆز لە مایکرۆسۆفت لەناکاو کۆمپانیا بەجێدەهێلێت. – کەی ئای تی ئێن\nستیف سنۆفسکی سەرۆکی بەشی ویندۆز لە مایکرۆسۆفت لەناکاو کۆمپانیا بەجێدەهێلێت.\nستیف سنۆفسکی سەرۆکی بەشی ویندۆز لە مایکرۆسۆفت دوای 23 ساڵ خزمەت و کەمتر لە ٣ هەفتە لەدوای ڕاگەیاندنی ویندۆز ٨ کۆمپانیا بەجێ دەهێلێت. کاک سنۆفسکی ٤٧ ساڵ پێشڕەوایەتی وەشاندنی دوو وەشانی ویندۆزی کردووە کە بریتین لە وەشانی ویندۆز ٧ی ساڵی ٢٠٠٩ و وەشانی ویندۆز ٨ی ئەمساڵ بەڵام ئەوەی جێگای سەرەنجە لەناکاو بەجێهێشتنی سەرۆکی بەشێکی ئەوا گەورە و لە کۆمپانیایەکی ئەوا گەورە چەند پرسیار و دەنگۆ دێنێتە گۆڕەپان. یەکێک لەو دەنگۆیانەی کە لە سەرچاوەیەکی نەناسراوەوە بڵاوبووەتەوە دەڵێت ستیفن سنۆفسکی هەستی بەوە کردووە کە شایەنی بوونە بە بەڕێوەبەری جێبەجێکاری کۆمپانیای مایکرۆسۆفت و جێگای ستیف باڵمەر بگرێتەوە بەڵام هەڕەشەی لێکراوە سەبارەت بەم داواکارییە و دوای لێکراوە کۆمپانیا بەجێ بهێلێت.\nئەمانە و چەندین ڕاپۆرتی تر لەسەر پێگەکانی AllthingsD و cnet و ..هتد بڵاوکراونەتەوە چەندین دەنگۆ و پڕوپاگەندە هەن لەپشتی بەجێهێشتنی ستیف سنۆفسکی. ئەمە لەکاتێکدا لە پێگەیەکی تر ئاماژە بەوە کراوە کە ستیف سنۆفسکی بە فەرمانبەرانی مایکرۆسۆفتی وتووە واز لە فسکە فسک بهێنن سەبارەت بە هۆی بەجێهێشتتنی من چوونکە ئەوە بابەتێکی تایبەت و هەڵبژاردنێکی کەسی خۆمە.\nسەرچاوە ۆڵ ستریت جۆرناڵ + BGR


باسی چواره‌م: پۆسته بانگخوازییه‌كانی مامۆستا\nپۆسته بانگخوازییه‌كانی مامۆستا\nمامۆستا مه‌لا ئه‌حمه‌د كاكه مه‌حموود "به‌ره‌حمه‌ت بێ" له داوی وه‌رگرتنی بروانامه‌ی زانستی شه‌رعی و ته‌واو كردنی په‌یمانگای ئیسلامیی هه‌ڵه‌بجه، هه‌ست و دركی به‌وه كرد كه ئه‌و ئه‌مانه‌ته گه‌وره‌یه‌ی سه‌ر شانی زۆر له‌وه گه‌وره تره چاوه‌رێی دامه‌زراندنی فه‌رمی حكومه‌ت بێ.! بۆیه له ساڵی 1971 زایینی ده‌چێته گوندی "شیره‌مه‌ڕ"و له‌وێ مزگه‌وتی گونده‌كه ئاوه‌دان ده‌كاته‌وه، بانگخوازی ئه‌و سه‌رده‌مانه تا ئه‌ندازه‌یه‌ك سه‌خت و چاوكراوه‌یی ده‌ویست، چونكه خه‌ڵكانێك هه‌بوون كه به ئاشكراو به ڕوونی دژایه‌تی بوونی خودایان ده‌كردو ره‌خنه‌ی نا به‌جێیان له ئیسلام ده‌گرت، له ڕاستیدا مامۆستا ئه‌حمه‌د بوێرانه‌و شاره‌زایانه له ئاست ئه‌و دژایه‌تیی و ته‌حه‌دایانه‌دا بوو.! هه‌ر وه‌ك وه‌فایه‌كیش هه‌میشه مامۆستا ئه‌حمه‌د ئه‌وه‌شی باس ده‌كرد كه ئه‌وكاته‌ی ئه‌و له گوندی "شیره‌مه‌ڕ" بوو، مامۆستا ئیبراهیم رێشاویش له‌وێ بووه و باسی ئه‌وه‌ی ده‌كرد كه چه‌نده به شه‌رم و به حه‌یاو نه‌رم و له‌سه‌رخۆ بووه، وه سه‌رسام بوو به شێوازی بانگخوازیكردنی بۆ ئیسلام.. خوا لێیان خۆش بێ.\n- پاشان دوای ئه‌وه‌ی مامۆستا ئه‌حمه‌د كاكه مه‌حموود ناوی دێته‌وه‌و به فه‌رمی له‌لایه‌ن ئه‌وقافه‌وه داده‌مه‌زرێ، له كۆتایی ساڵی 1973 زایینی، هه‌نگاوی یه‌كه‌م و ناو هاتنه‌وه‌كه‌ی له گوندی (بناوه‌سووته)ی سه‌ر به قه‌زای پێنجوێن ده‌بێ و له‌وێش مزگه‌وت و گوند ئاوه‌دان ده‌كاته‌وه‌و یه‌كه‌م مه‌دره‌سه‌ی وانه وتنه‌وه‌ش داده‌نێ و چه‌ند فه‌قێیه‌ك له خه‌ڵكی گوندو ده‌ره‌وه‌ی گوند لێی كۆ ده‌بنه‌وه، وه هه‌روه‌ها به‌هۆی ئه‌وه‌ی ئه‌و سه‌رده‌مه‌ی مامۆستا كه له گوندی "بناوه‌سووته" داده‌مه‌زرێ، سه‌رده‌می شۆرش و كێشه‌و نه‌هامه‌تیه‌كان بووه، وه گونده‌كه‌ش له‌سه‌ر سنووری نێوان عێراق و ئێران بووه، به‌و هۆیه‌وه خه‌ڵكێكی زۆر رێیان له گوندی "بناوه‌سووته" ده‌كه‌وێ و مامۆستا ئه‌حمه‌دیش به هه‌لی ده‌زانێ و وه‌ك دۆست و خۆشه‌ویستانی ده‌یگێرنه‌وه كه زۆر بوێرانه‌و راستگۆیانه "باسی بیروباوه‌ری ئیسلامیی بۆ دانیشتوانی گوندو ئه‌و خه‌ڵكانه‌ی كه به‌شداربوون له وتاری هه‌ینیی مامۆستادا" كردووه‌و به توندی وه‌لاَمی شیوعیی و مولحیده‌كانی ئه‌و سه‌رده‌مه‌ی داوه‌ته‌وه‌و زۆر چاو نه‌ترسانه به‌رگری له ئیسلام و پیرۆزییه‌كانی ئیسلام كردووه، وه نزیكه‌ی (2) ساڵ زیاتر له گوندی "بناوه‌سووته" ده‌مێنێته‌وه..\n- دواتر به‌ره‌و مزگه‌وتی (قازی) شاری پێنجوێن كۆچ ده‌كاو له وێش نزیكه‌ی (3) ساڵێك زیاتر ده‌مێنێته‌وه‌و ده‌ورو كاریگه‌رییه‌كی بێ وێنه ده‌بینێ و له ڕووی رۆشنبیری ئایینییه‌وه به ته‌واوه‌تی كاریگه‌ری له‌سه‌ر دانیشتوانی سنووره‌كه درووست ده‌كات..\n- دواتر ده‌گه‌رێته‌وه زێدی خۆی له شارۆچكه‌ی خورماڵ له مزگه‌وتی مامۆستا مه‌لا عبدالله گوڵپی ده‌ست به‌كار ده‌بێ. له‌سه‌ره‌تای ساڵه‌كانی 1980 ز.\n- پاشان ماوه‌ی (5 تا 6) مانگێك ده‌چێـته مزگه‌وتی گه‌وره‌ی شارۆچكه‌ی (سه‌یید صادق) و له‌وێش سه‌رقاڵی خزمه‌ت و بانگه‌وازی ئیسلامی ده‌بێ.، جه‌نابی مامۆستا مه‌لا حه‌سه‌ن به‌گی نه‌وێ ده‌یگێرێته‌وه‌و ده‌ڵێ: مامۆستا مه‌لا ئه‌حمه‌د ئه‌و ماوه‌یه هه‌موو رۆژانی هه‌ینیی ده‌هاته سه‌ییدصادق و وتارو نوێژی هه‌ینی پێشكه‌ش ده‌كردین.\n- له كۆتایی ساڵه‌كانی 1980 ز، به ماڵه‌وه ده‌چێته شارۆچكه‌ی سیروان و له‌وێش له مزگه‌وتی (صلاح الدین) نیشته‌جێ ده‌بێ، له‌م مزگه‌وته‌ش كاریگه‌رییه‌كی بێ وینه‌ی بینی له تێگه‌یاندن و پێگه‌یاندنی موسوڵمانان، به‌راستی به‌ره‌كه‌تێك له كاری رێكخستنی ئه‌و كات و ساتانه‌ی سه‌رده‌می شارۆچكه‌ی سیروان هه‌بوو، هه‌رگیز دووباره نابێته‌وه، جارێكیان برایه‌ك به‌ناوی (كاك حمه‌عارف) دۆست و خۆشه‌ویستی مامۆستابوو له‌سه‌رده‌می زێرینی سیروان، هاته خزمه‌ت مامۆستا مه‌لا ئه‌حمه‌د كاكه مه‌حموود له شاری هه‌ڵه‌بجه‌و له بینایه‌ی ڕاگه‌یاندنی بزووتنه‌وه دانیشتبوون، ئیتر ئه‌و سه‌رده‌مه سه‌رده‌می شكۆمه‌ندی بوو بۆ مامۆستا ئه‌حمه‌د، چونكه ده‌سه‌لاَت و توانای سه‌ربازییان هه‌بوو له ناوچه‌كه‌دا، مامۆستا ئه‌حمه‌د به كاك حمه‌عارف ده‌ڵێ: گه‌ر له‌و دونیا خوای په‌روه‌ردگار پرسیاری ئه‌وه‌م لێ بكات چ سه‌رده‌مانێكت به‌لاوه شیرین و خۆشتر بووه، بێ وه‌ستان وه‌لاَم ده‌ده‌مه‌وه‌و ده‌ڵێم ته‌نها سه‌رده‌می سیروان..! كۆمێنت بۆ خوێنه‌ری ئه‌م وه‌لاَمه‌ی مامۆستا ئه‌حمه‌د به‌جێ دێڵم..!\n- هه‌ر له‌و ساڵه‌شداو له هه‌مان شوێن جه‌نابی مامۆستا به‌فه‌رمی ده‌بێته وتاربێژی مزگه‌وتی گه‌وره‌ی شارۆچكه‌ی سیروان، له كۆتایی ساڵه‌كانی 1980 ز.. به یه‌كه‌مین مزگه‌وتێك داده‌نرێ كه مامۆستا مه‌لا ئه‌حمه‌د كاكه مه‌حموود تیایدا گه‌شه‌ی فیكریی و مه‌عنه‌ویی كردو بوویه كه‌سایه‌تیه‌كی به‌رچاوو ناسراو.. به‌هۆی كاریگه‌ری وتاره‌كانی مامۆستاوه له‌زۆربه‌ی شارو گونده‌كانی كوردستانه‌وه خه‌ڵكی ڕوویان له‌و مزگه‌وته ده‌كرد.. وه مامۆستا زۆر چاو نه‌ترسانه به بوێرییه‌كی زۆره‌وه وته‌ی حه‌ق و به‌رگری له دین و ئه‌خلاق و پیرۆزییه‌كان ده‌كرد، جه‌نابی مامۆستا له‌مزگه‌وتی گه‌وره‌ی سیروان ڕۆلێكی گه‌وره‌ی هه‌بوو له وشیاركردنه‌وه‌ی خه‌ڵك چ به گوفتار چ به‌نووسین، نوسینه‌كانی مامۆستا له سه‌رانسه‌ری كوردستان خوێنه‌ریان هه‌بوو، وتاره‌كانی له رۆژانی هه‌ینیی هانده‌رێكی گرنك بوو بۆ هاندان و ئاماده‌كردنی موسڵمانان بۆ راپه‌رینه جه‌ماوه‌ریه‌كه‌ی (11/5 /1987) كه مامۆستا به‌و په‌ڕی لێهاتوویی له سیروان و هه‌ورامان خۆیان بۆ ئاماده‌كردبوو.\n- پاشان له سه‌ره‌تای دوای ساڵی (1980 ز) له نێوان مزگه‌وتی صلاح الدین و مزگه‌وتی گه‌وره‌ی سیروان، له ته‌نیشت قوتابخانه‌ی ڕه‌نگینی ئه‌وكات، بینایه‌ك هه‌بوو كه جێگای خواردنه‌وه‌و بێ ره‌وشتی به‌عسییه‌كان و هاوشێوه‌كانیان بوو، ماوه‌یه‌ك بوو چۆڵكرابوو، بۆیه مامۆستا ئه‌حمه‌د به هه‌لی زانیی و له رێی دڵسۆزان و خه‌مخۆرانی ئه‌وكاتی رابوونی ئیسلامییه‌وه خێرا ده‌ستیان دایه نوێكردنه‌وه‌و جوانكاری بیناكه‌و له ماوه‌یه‌كی زۆر كه‌مدا ناوی (مزگه‌وتی سومه‌یه)ی له‌سه‌ر نووسراو له‌و مزگه‌وته‌ش به باشی له‌بیرمه كه چه‌نده مامۆستاو هاورێیانی ده‌ورو كاریگه‌رییان هه‌بوو. خوا له هه‌موویانی وه‌رگرتبێ و له مامۆستاش خۆش بووبێ.\n- پاشان كه مامۆستا له‌لایه‌ن حكومه‌تی به‌عسه‌وه له وتاربێژی به‌ركه‌نار ده‌كرێ، له گه‌ره‌كی "چرۆسانییه‌كان" له سیروان مزگه‌وتێك درووست ده‌كه‌ن به‌ناوی مزگه‌وتی (عمر كوڕی عبدالعزیز)و له‌وێش به گه‌رم وگوڕی زیاتره‌وه خزمه‌ت به ئیسلام و موسوڵمانان ده‌كات.. خۆم باش بیرم دێ كه مامۆستا وتاری عه‌سران و له ره‌مه‌زانیش به شێوه‌یه‌كی به‌رچاو سه‌رقاڵی ده‌عوه‌و بانگه‌واز بوو. وه گه‌وره‌ترین پاڵپشتی جه‌سته‌یی و مه‌عنه‌وی له‌و كاته ناسكه‌دا كه كوردستان و به‌تایبه‌ت ده‌ڤه‌ری هه‌ڵه‌بجه‌و هه‌ورامان و سیروان پیایدا تێ ده‌په‌ڕی، دوای خوای گه‌وره كه پشت و په‌ناو پارێزه‌ری مامۆستابوو، خزمانی چرۆسانه‌یی و ئاروزه‌ریی و شه‌مێرانیی و هه‌ورامیه‌كان بوون، به‌راستی پارێزه‌ری راسته‌قینه‌و دڵسۆزو چاوكراوه‌ی مامۆستا ئه‌حمه‌د كاكه مه‌حموود بوون، كه من وه‌ك خۆم شاهێدی ئه‌وه ده‌ده‌م كه خزمانی چرۆسانه‌یی زۆر له كه‌س و كاری مامۆستا دڵسۆزترو پارێزه‌ری مامۆستاو خه‌مخۆری بوون.. خوا بیكاته ئه‌جرو پاداشت بۆ هه‌موو دڵسۆزان و خه‌مخۆرانی مامۆستا له‌و سه‌رده‌مه‌دا..\n- دواتر هه‌ر له‌به‌ر زوڵم و زۆری ده‌سه‌لاَتدارانی به‌عس مامۆستا به‌شێوه‌یه‌كی كاتی رۆشته گوندی (به‌شاره‌تی خوارو) وه له‌مزگه‌وتی گونده‌كه زۆر بوێرانه‌و دڵسۆزانه سه‌رقاڵی كاری ئیسلامیی و ده‌عوه‌و بانگه‌وازی خوایی بوو.\n- له ساڵی 1987 ز، ئه‌وه‌بوو مامۆستایانی ئایینی ناوچه‌كه دوای ئه‌وه‌ی سه‌رده‌می بانگه‌وازو ده‌عوه‌و ئیرشاد كۆتایی پێ دێنن، وه په‌روه‌رده‌یه‌كی تۆكمه‌و پێگه‌یاندن و تێگه‌یاندنێكی باشیان بۆ خه‌ڵكی سنووره‌كه كردبوو، جه‌نابی مامۆستا ئه‌حمه‌د به‌ره‌و ئێران كۆچ ده‌كه‌ن و له ئۆردوگای دزڵی سه‌ر به قه‌زای مه‌ریوانی كوردستانی ئێران نیشته‌جێ ده‌بن و له‌وێش له مزگه‌وتی ئۆردوگای دزڵی كاریگه‌رییه‌كی به‌رچاو ده‌بینێ و له وتاری هه‌فتانه‌و زنجیره وتارێكی تایبه‌ت كه رۆژانی سێشه‌م پێشكه‌شی ده‌كردو هه‌روه‌ها كردنه‌وه‌ی ده‌یان ده‌وره‌ی په‌روه‌رده‌یی بۆ ئه‌وكاتی بزووتنه‌وه‌ی ئیسلامیی..، وه له مزگه‌وتی ئۆردوگای "بارام ئاوا"ش به‌هه‌مان شێوه وتارو سه‌ردانی تایبه‌تی هه‌بوو..\n- پاشان كیمیابارانكردنی هه‌ڵه‌بجه له ساڵی 1988 ز، ده‌ستی پێكردو ناوچه سنووریه‌كانی ئه‌ودیوی كوردستانی ئێرانیش پارێزراو نه‌بوون له‌و هه‌ڵمه‌ته ترسنۆكانه‌ی حیزبی به‌عس و كیمیاوی بارانیش گونده‌كانی سنووری گرته‌وه‌و به‌و هۆیه‌وه ئۆردوگای "ده‌ربه‌ند دزڵی"ش له ترسی كیمیاویی و بۆمبارانكردنی چۆڵكرا، ماڵی مامۆستا ئه‌حمه‌د كاكه مه‌حموودیش به‌ره‌و گوندی (گورگه‌یی) سه‌ر به ناحیه‌ی (سه‌ڵواوا) كۆچ ده‌كه‌ن و جه‌نابی مامۆستا ئه‌حمه‌د له‌و گونده‌ش كاری بانگخوازی بیر ناكات و به هه‌لی ده‌زانێ و له مزگه‌وتی گونده‌كه‌وه ده‌ست به بانگه‌وازو رێنمایی خه‌ڵكی گوند ده‌كات.. خۆم له یادمه‌و ده‌نگی مامۆستا له گوێمدایه كه دوای نوێژی عه‌سران هه‌موو رۆژێ وتارو رێنمایی بۆ خه‌ڵكی هه‌بوو.. خوای گه‌وره لێی وه‌ربگرێ..\n- بۆ كۆتا جاریش له مزگه‌وتی (منیره الفهد) له هه‌ڵه‌بجه‌ی شه‌هید مزگه‌وتی ئه‌و گه‌ڕه‌كه‌ی ئاوه‌دان كرده‌وه‌و بۆ یه‌كه‌مجار وتاری هه‌ینی له‌و مزگه‌وته‌دا پێشكه‌ش كردو به زنجیره باسێك له‌سه‌ر عه‌قیده‌و بیروباروه‌ی ئیسلامیی ده‌ستی كرده‌وه به وتاردان.. وه تا وه‌فاتیشی له هه‌مان مزگه‌وت پێشنوێژو وتار بێژ بوو.. خوای گه‌وره لێی وه‌رگرتبێت.\nشێوازه‌كانی تری بانگخوازیی مامۆستا\nمامۆستا مه‌لا ئه‌حمه‌د كاكه مه‌حموود ره‌حمه‌تی خوای لێ بێ، وه‌ك باسمان كرد له ڕووی وتاردان و نووسینه‌وه جێده‌ست و كاریگه‌رییان له‌سه‌ر ئاستی كوردستان دیار بوو، به‌لاَم جه‌نابی مامۆستا ته‌نها له‌و دوو بواره‌دا نه‌وه‌ستاوه‌و، به‌ڵكو له رێگه‌كانی تری وه‌ك: (وانه وتنه‌وه‌ی تایبه‌ت و گشتیی و پێشكه‌شكردنی به‌رنامه له ته‌له‌فزیۆن و رادیۆو و پاشان له رێی ئینته‌رنێت و هه‌روه‌ها له رێی فه‌توادانیشه‌وه) جێ ده‌ست و كاریگه‌رییان هه‌بوو، وه‌ك پێشتر هێمامان پێكرد له پۆسته بانگخوازییه‌كانی مامۆستادا، مامۆستا زۆر به‌تواناو كاریگه‌ر بوو له ڕووی وتاردان و نووسینه‌وه، بۆیه له هیممه‌ت به‌رزی خۆیانه‌وه‌و له دڵسۆزییان بۆ ئیسلام و جه‌ماوه‌ره‌كه‌ی، ته‌نها به‌و دوو جۆره له بانگخوازیكردن بۆ ئیسلام نه‌وه‌ستایه‌وه‌و به‌ڵكو له رێی رادیۆی ده‌نگی ئیسلام له هه‌ڵه‌بجه به‌رنامه‌ی تایبه‌تییان هه‌بوو وه هه‌فتانه له‌و مینبه‌ره‌شه‌وه حه‌ق و راستی ئیسلام و به‌رنامه دره‌وشاوه‌كه‌ی بۆ گوێگرانی باس ده‌كرد، رادیۆی ده‌نگی ئیسلام رادیۆی مه‌ركه‌زی بزووتنه‌وه بوو وه سه‌رتاسه‌ری كوردستان سوود مه‌ند ده‌بوون لێی، پاشان له رێی په‌خشی ته‌له‌فزیۆنیشه‌وه مامۆستا ده‌عوه‌و بانگخوازی خۆی ده‌كردو له ته‌له‌فزیۆنی مه‌ركه‌زی بزووتنه‌وه له شاری هه‌ڵه‌بجه به‌رنامه‌ی خۆی هه‌بوو، وه ده‌یان چاوپێكه‌وتن و لێدوانی تایبه‌تی له ته‌له‌فزیۆندا هه‌بوو، پاشان كه دونیای ئینه‌رنێت و ته‌كنه‌لۆجیای سه‌رده‌م په‌یدا بوو ئه‌وه‌نده‌ی مامۆستا فریا كه‌وت، له‌وێش نه‌وه‌ستاو ده‌ست و قه‌ڵه‌می خۆی گه‌یانده ئه‌وێ و چه‌ندین بابه‌تی ره‌خنه‌یی و وه‌لاَمی گومانه‌كانی ناحه‌زانی ئیسلامیی له سایتی كوردستان نێت و چه‌ند سایتێكی تر ده‌دایه‌وه.، دوای ئه‌وه‌ش كه بوویه به‌رپرسی مه‌كته‌بی بانگه‌وازو دیراساتی ئیسلامیی له‌وێش له رێی گۆڤاری مناره‌وه ده‌یان بابه‌تی جۆراو جۆری فیقهی، عه‌قیده‌یی، رۆشنبیری ئیسلامیی بلاَو ده‌كرده‌وه، ئه‌مه‌و بێجگه له‌وه‌ی كه له گۆڤاری جه‌ماوه‌ر كه جه‌نابیان خاوه‌نی ئیمتیازی گۆڤاره‌كه بوون، ده‌یان فه‌توای گرنگ و بابه‌تی جۆراو جۆری بلاَو كردۆته‌وه، له رۆژنامه‌ی بزووتنه‌وه‌ی ئیسلامییش كه خۆیان خاوه‌نی ئیمتیازی رۆژنامه‌كه‌ش بوون له‌وێش به هه‌مان شێوه ده‌ست و قه‌ڵه‌م ره‌نگین بوون و ژماره نه‌بوو وتارو بابه‌تی مامۆستای تێدا نه‌بێ.، پاشان له هه‌مووی گرنگتر وه‌ك به‌ره‌كه‌تی یه‌كبونی ئیسلامیی كه هه‌ردوو بزووتنه‌وه‌ی راپه‌رین و بزووتنه‌وه‌ی ئیسلامیی كه مامۆستا ئه‌حمه‌د پشكی گه‌وره‌ی هه‌بوو له‌و یه‌كگرتنه‌كه‌دا، له‌دوای ئه‌و یه‌كگرتنه مه‌كته‌بی فه‌توا كتێبێكیان ده‌ركرد كه یه‌كه‌مجار بوو به‌و شێوه‌یه مه‌كته‌ب و ئۆرگانێك بتوانێ به‌و جورئه‌ته‌وه ده‌یان فه‌توای جۆراو جۆر له دوو توێی كتێبێكدا به‌ناوی (چمكێك له فه‌تواكانی مه‌كته‌بی فه‌توا) بلاَوكرده‌وه، كه به‌ده‌یان فه‌توای نوێ و گرنگی له خۆ گرتبوو.. خوا لێیان وه‌رگرێ و بیكاته توێشووی قیامه‌تیان.\n 3956 جار خوێندراوه‌ته‌وه


وەزیری دەرەوەی ئێران: زانیارییەکانی حکومەتەکەی ترەمپ دژ بەیەکن\nوه‌زیری ده‌ره‌وه‌ی ئێران وه‌ڵامی تویته‌كانی سه‌رۆكی ئه‌مریكا دایه‌وه‌و ڕایگه‌یاند: راپۆرتی ده‌زگاكانی هه‌واڵگری ئه‌مریكا و بانگه‌شه‌كانی تره‌مپ و لایه‌نگرانی جه‌نگ له‌ناو حكوومه‌ت و ئیسرائیلییه‌كان دژبه یه‌كن و یه‌كناگرنه‌وه.\nله تویتێكدا له هه‌ژماری تایبه‌تی خۆی له تۆڕی كۆمه‌ڵایه‌تی بڵاویكرده‌وه محه‌مه‌د جه‌واد زه‌ریف وه‌زیری ده‌ره‌وه‌ی ئێران لێدوانه‌كانی جۆن بۆڵتن راوێژكاری ئاسایشی نیشتمانی له كۆشكی سپی، و دان كواتس-ی به‌ڕێوه‌به‌ری هه‌واڵگری نیشتمانی ئه‌مریكا، له‌باره‌ی ئێران وه‌بیرهێنایه‌وه و لێدوانه‌كانی حكوومه‌ته‌كه‌ی تره‌مپی به دژبه یه‌ك تۆمه‌تبار كرد.\nله بڵاوكراوه‌كه‌یدا وه‌زیری ده‌ره‌وه‌ی ئێران، ده‌ڵێت: راپۆرتی ده‌زگاكانی هه‌واڵگری ئه‌مریكا و بانگه‌شه‌كانی تره‌مپ و لایه‌نگرانی جه‌نگ له‌ناو حكوومه‌ته‌كه‌یدا و ئیسرائیلییه‌كان دژبه یه‌كن، كه ئه‌وه‌ش زۆر نامۆیه و ره‌وشێكه پێشتر رووینه‌داوه.\nزه‌ریفی وتوشیه‌تی: تره‌مپ ده‌بێت پێش ئه‌وه‌ی شتێك به یه‌كێتیی ئه‌ورووپا و نه‌ته‌وه یه‌كگرتووه‌كان و به‌رپرسانی پێشووی ئه‌مریكا بڵێت گوێ له‌و وتانه بگرێت كه ئه‌وان وتویانه.\nوته‌كانی وه‌زیری ده‌ره‌وه‌ی ئێران دوای ئه‌وه دێت كه دۆناڵد تڕامپ سه‌رۆكی ویلایه‌ته یه‌كگرتووه‌كانی ئه‌مریكا به‌توندی هێرشی كرده سه‌ر ده‌زگا هه‌واڵگرییه‌كانی وڵاته‌كه‌ی و له ئاست تاقیكردنه‌وه ئه‌تۆمییه‌كانی ئێران به خه‌وتوو ناوی بردن.


داهێنه‌ران .. (٢) | ماڵپەری قورئانی پیرۆز\nداهێنه‌ران .. (٢)\nدووه‌م: قۆناغى خۆناسین و دیارى کردنى ڕێگا. له‌م قۆناغه‌دا که‌سه‌که، تواناکانى خۆى ده‌ناسێ و ڕێى خۆى دیارى ده‌کات به‌وه‌ى که ده‌یه‌وێت بگاته چى و پاشان هه‌وڵه‌کانى چڕ ده‌کاته‌وه له‌و بواره‌ى\nکه بۆى تێده‌کۆشێ.\nسێیه‌م: قۆناغى خۆته‌واوکردن، که به‌ڕاى من تا سى ساڵى ده‌خایه‌نێت به‌وه‌ى که هه‌وڵى ته‌واو بدات بۆ وه‌رگرتن هه‌روه‌ک عومه‌رى کوڕى خه‌تتاب ده‌فه‌رموێت: (تفقهوا قبل أن تُسَوَدُوا) فێربن پێش ئه‌وه‌ى ببنه پێشه‌وا و پله و پایه‌تان هه‌بێت.\nله‌م قۆناغه‌دا تواناکانى زیاتر (صقل) ده‌کات و هاوڕێیه‌تى زانایان و شاره‌زایانى بواره‌که‌ى خۆى ده‌کات و به‌رده‌وام هه‌وڵى خۆته‌واوکردن ئه‌دات به وه‌رگرتن، هه‌رچه‌ند ده‌شتوانێ که‌م که‌م به‌خشینى هه‌بێت.\nچواره‌م: قۆناغى به‌خشین، دیاره مرۆڤ نابێ هه‌ر وه‌رگرێ، ئه‌بێ له‌م قۆناغه‌دا شتێ پێشکه‌ش بکات و ڕۆڵێک له ژیاندا ببینێت، تا وه‌ک پیاوه به ته‌مه‌نه‌که‌ى یابانى لێ نه‌یه‌ت، که له ته‌مه‌نى سه‌دو بیست ساڵیدا، ناوى له مه‌وسوعه‌ى جێنسدا تۆمارکرا، ئاهه‌نگێکیان به‌م بۆنه‌یه‌وه بۆ گێڕا، ناوبراو له ئاهه‌نگه‌که‌دا وتى: من داواى لێبوردن ده‌که‌م له‌وه‌ى که له‌م ته‌مه‌نه درێژه‌مدا نه‌متوانیوه شتێک پێشکه‌ش به به‌شه‌ریه‌ت بکه‌م شایانى باس بێت.


وەزارەتى خوێندنى باڵا و توێژینەوەى زانستى ماوەى زانکۆلاینى بۆ ٢٤ کاتژمێری داهاتوو درێژدەکاتەوە.\nعەباس ئەکرەم وتەبێژى وەزارەتى خوێندنى باڵا و توێژینەوەى زانستى لەلێدوانێکیدا رایگەیاند، لەپێناو پێدانى دەرفەتى زیاتر بە دەرچوانى دوانزەى ئامادەیى بۆ ئەوانەى تا ئێستا فۆڕمى (زانکۆلاین)یان پڕنەکردووەتەوە یان تەواویان نەکردووە، بڕیاردرا ماوەى زانکۆلاین (٢٤) کاتژمێری دیکە واتە تا سەعات (١٢)ی شەوى رۆژى سێشەمە رێکەوتى (٢٠٢٠/١٠/٢٠) بۆ دەرچووانى قۆناغى دوانزەى ئاماەیی درێژبکرێتەوە.\nوتەبێژى وەزارەتى خوێندنى باڵا راشیگەیاند، لەپێناو بەرژەوەندى گشتى و پێدانى دەرفەتى زیاتر بە دەرچووان، کە بەهەر هۆکاربێت نەیانتوانیوە فۆرمى زانکۆلاین پڕبکەنەوە، لە ئێستادا دەتوانن سوودمەندبن لەم دەرفەتە و فۆرمى زانکۆلاین تەواوبکەن.\nعەباس ئەکرەم راشیگەیاندووە، ئەمە دواین دەرفەتە و چیتر ماوەى زانکۆلاین درێژناکرێتەوە، هەر بۆیە داوا لە دەرچووانى قۆناغى دوانزەى ئامادەیی دەکەین، کە تا ئێستا فۆڕمى (زانکۆلاین) یان پڕنەکردووەتەوە، پێویستە لەماوەى ئەو ٢٤ سەعاتەدا پەلەبکەن و تەواوى هەوڵەکانیان بخەنە گەڕ بۆ پڕکردنەوە و تەواوکردنى فۆرمى زانکۆلاین.


كۆمسیۆنى هه‌ڵبژاردنه‌كان:داوای دواخستنی پرۆسه‌ی هه‌ڵبژاردنی پێشوه‌ختمان بۆ مانگى ئه‌یلولى داهاتوو نه‌كردووه » پێگەی تۆڕی میدیای عێراقی\nكۆمسیۆنى هه‌ڵبژاردنه‌كان:داوای دواخستنی پرۆسه‌ی هه‌ڵبژاردنی پێشوه‌ختمان بۆ مانگى ئه‌یلولى داهاتوو نه‌كردووه\nكۆمسیۆنى باڵاى سه‌ربه‌خۆى هه‌ڵبژاردنه‌كان سه‌رله‌نوێ ئاماده‌یی خۆى ده‌ڕبڕى بۆ ئه‌نجامدانى هه‌ڵبژاردنه‌كان له‌واده‌ى دیاریكراوى خۆیدا له‌مانگى ئه‌یلولی داهاتوو.\nجومانه گلای وته‌بێژی كۆمیسیۆنی هه‌ڵبژاردنه‌كان بۆ ئاژانسى هه‌واڵى عێراقى(اه‌ع) رایگه‌یاند، له كۆبوونه‌وه‌ی سه‌رۆكایه‌تی له‌گه‌ڵ كۆمیسیۆنی هه‌ڵبژاردنه‌كان و نێرده‌ی نه‌ته‌وه‌یه‌كگرتوه‌كان سه‌باره‌ت به ئاماده‌كارییه‌كان بۆ هه‌ڵبژاردنه‌كانی داهاتوو گفتوگۆكراوه.\nوتیشی، "له كۆبونه‌وه‌كه‌دا باس له ئاسته‌نگه‌كان و ته‌واوكردنی پرۆسه‌ی هه‌ڵبژاردن كراوه، هه‌روه‌ها جه‌خت له‌سه‌ر ئاماده‌باشی ته‌كنیكی كۆمسیۆن بۆ به‌ڕێوه‌بردنی هه‌ڵبژاردنی پێشوه‌خت له 6ی (حوزه‌یران/6)ی ئه‌مساڵ كراوه‌ته‌وه".\nجومانه گلای ره‌تیكرده‌وه، كۆمسیۆنی هه‌ڵبژاردنه‌كان داوای دواخستنی هه‌ڵبژاردنی پێشوه‌ختی بۆ مانگی (ئه‌یلول/9)ی ئه‌مساڵ كردبێت\nره‌تیشیكرده‌وه، كۆمسیۆنی هه‌ڵبژاردنه‌كان داوای دواخستنی هه‌ڵبژاردنی پێشوه‌ختی بۆ مانگی (ئه‌یلول/9)ی ئه‌مساڵ كردبێت و رایگه‌یاند، ئێمه ئاماده‌ین له‌واده و كاتی خۆیدا پرۆسه‌كه به‌جێبگه‌یه‌نین.


236 ساڵیادی سلێمانی | KURDPLAT\n236 ساڵیادی سلێمانی\nکوردپلات 11/13/2020 10:53:00 م ليست هناك تعليقات\n٢٣٦ ساڵ تێدەپەڕێت بەسەر بنیاتنانی شاری سلێمانی، شاری بزاوت و ئازادی و کرانەوە.\nئەم شارە لە١٤ی تشرینی دووەمی ساڵی ١٧٨٤ لەلایەن (ئیبراھیم پاشای بابان)ەوە ئاوەدانکراوەتەوە.\nسلێمانی جگەلەوەی دەبێتە پایتەختی میرنشینی بابان، لەھەمان کاتدا دەبێتە مەڵبەندێکی بازرگانی و ڕۆشنبیری ناوچەکە.\nلە سەردەمی فەرمانڕەوایی باباندا ململانێ و توندوتیژیی لە نێوان فارسەکان و عوسمانییەکاندا ھەبوو، شوێنی جوگرافیای قەڵاچوالانیش لەبەر نزیکی لە سنووری ئێرانەوە، کە بوو ببوە مەترسی شەڕ، کێشمەکێشی ناوخۆیش لە نێو بنەماڵەی بابانییەکان بۆ کورسی و دەسەڵات ئەوەندەی دیکە مەترسی لەسەر ناوچەکە دروست کردبوو، ئەمەش وای کرد مەحمود پاشای بابان ساڵی (١٧٨١)ی زاینی سەرای حکومەتی لەنزیک گوندی مەڵکەندی دروستکرد، دواتر ئیبراھیم پاشای بابان لە ساڵی (١٧٨٣)دا فەرمانڕەوایی ئیمارەتەکەی گرتە ئەستۆ و دەستیکرد بە دروستکردنی شاری سلێمانی تا لە ساڵی (١٧٨٤)دا لە دروستکردنی شاری سلێمانی کۆتایی ھات.\nلە کۆڕی شارستانێتی و پێشڕەویدا، سلێمانی کۆمەڵێکی زۆر لە نووسەر و شاعیرو سەرکردەی بۆ مێژوو ھێشتۆتەوە. لەوانە (نالی، مەحوی، پیرەمێرد، گۆران، مەولانا خالیدی نەقشبەندی، سالم، کوردی، ئەمین زەکی بەگ، فایەق بێکەس، زێوەر، تۆفیق وەھبی، وەلی دێوانە، کاک ئەحمەدی شێخ، شێخ مەحموود، حەپسەخانی نەقیب و .... ھتد) و سەدان زاناو سەرکردەو نووسەر و شاعیری تریش.\nشێوەزاری سۆرانی لە ناوچەکەدا پەرە دەستێنێ و دەبێتە زمانی خوێندن و نووسین.\nلە ساڵی ١٩٢٢ تا ١٩٢٤ شاری سلێمانی پایتەختی دەوڵەتەکەی مەلیک مەحموود بووە. سلێمانی جگە لەوەی لانکەی ڕۆشنبیر و تێکۆشەران بووە، مەڵبەندی ھەڵگیرسانی چەندان شۆڕش و ڕاپەڕینیش بووە لە مێژووی کوردستاندا.\nسلێمانی بە مێژوو شارێکی زیندوو بووە و خەباتی درێژی هەبووە لەپێناو سەربەستی و ئازادی، هەرگیز ملکەچی ستەمی داگیرکەر نەبووە، هەر ئەمەش وایکردووە دووژمنانی بەردەوام هەوڵی ملکەچپێکردن و پەراوێزخستنی بدەن و ئێستاشی لەگەڵ بێت بەم هۆیەوە سلێمانی بەردەوام بووەتە قوربانی ململانێکان..